title: Andrei Tivontschik

text: Andrei Tivontschik (; s. 13. heinäkuuta 1970 Minsk, Valko-Venäjän SNT) on neuvostoliittolaissyntyinen saksalainen entinen seiväshyppääjä ja olympiamitalisti. Tivontschik saavutti olympiapronssia vuoden 1996 kesäolympialaisista Atlantasta tuloksella 592. Valko-Venäjän kansalaisuuden Neuvostoliiton hajottua saanut Tivontschik muutti Saksaan vuonna 1993 ja sai vuonna 1994 maan kansalaisuuden. Tivontschikin ennätys on vuonna 1996 Kölnissä hypätty 595. Nykyisin hän työskentelee valmennustehtävissä.


title: FS Rochambeau (1865)

text: Rochambeau oli vuonna 1865 Yhdysvaltain laivaston "USS Dunderberginä" vesillelaskettu ja vuonna 1867 Ranskan laivaston lunastama ironclad-taistelulaiva.


title: FS Rochambeau (1865)

text: Yhdysvaltain laivasto tilasi aluksen 3. heinäkuuta 1862 William H. Webbiltä New York Citystä ja sen köli laskettiin kolme kuukautta myöhemmin 3. lokakuuta. Alus laskettiin vesille 22. heinäkuuta 1865. Yhdysvaltain laivaston koeajoissa kesäkuussa alus saavutti ainoastaan 11,7 solmun nopeuden koneiston tuottaessa 3 778 hevosvoimaa. Huipputeholla 4 535 hevosvoimaa saavutettiin 15,07 solmun nopeus. Yhdysvaltain laivasto ei kuitenkaan ottanut alusta palvelukseen, vaan palautti sen valmistajalle. Alus myytiin 7. toukokuuta 1867 Ranskalle, jonka laivastoon se liitettiin 7. elokuuta nimellä "Rochambeau".


title: FS Rochambeau (1865)

text: Alus oli palveluksessa ainoastaan joitakin viikkoja vuonna 1870 ja se poistettiin alusluettelosta vuonna 1872.


title: T. P. Laine

text: Tapio Pellervo Laine (s. 28. syyskuuta 1931 Ulvila) on suomalainen ekonomi ja kulttuurihistorian harrastaja. Hän on tehnyt ammattiuransa markkinointitutkimuksen parissa. Harrastajana Laine on tutkinut 1970-luvulta alkaen ajanlaskun alun tapahtumia, joista kirjoittaa teoksessaan "Kuka hän oli? Uusi näkökulma Jeesuksen elämään" (Atena, 2000). Hän on käyttänyt myös salanimeä "Tom Pellert".


title: Södra Bankohuset

text: Södra Bankohuset eli Gamla Riksbanken on entinen Ruotsin valtionpankin eli Sveriges Riksbankin rakennus Tukholman vanhassakaupungissa, Järntorget-aukion itäreunalla. Se oli valmistuessaan yksi Pohjois-Euroopan ensimmäisiä nimenomaisesti pankiksi suunniteltuja rakennuksia. Talo rakennettiin alkujaan vuosina 1675–1682 ja sen suunnitteli arkkitehti Nicodemus Tessin vanhempi. Sen arkkitehtuuri edustaa 1600-luvun roomalaista palatsityyliä. Rakennusta täydennettiin 1694–1712 Nicodemus Tessin nuoremman suunnittelemalla lisäsiivellä sekä 1733–1737 Carl Hårlemanin suunnittelemalla Skeppsbronin puoleisella osalla. Riksbanken toimi tässä talossa vuoteen 1906 saakka.


title: Södra Bankohuset

text: Talo tunnetaan nimellä Södra Bankohuset eli Eteläinen pankkitalo erotuksena sata vuotta myöhemmin viereiseen kortteliin rakennetusta Norra Bankohusetista eli Pohjoisesta pankkitalosta, jossa myös oli aikanaan Riksbankin tiloja.


title: FS Friedland (1873)

text: Friedland oli Ranskan laivaston vuonna 1873 vesillelaskettu taistelulaiva. Se oli alun perin sisällytetty Océan-luokkaan, mutta sille tehtiin runsaasti muutostöitä ennen luovuttamista laivastolle.


title: FS Friedland (1873)

text: Alus tilattiin Lorientin laivastontelakalta ja sen köli laskettiin heinäkuussa 1865. Alus laskettiin vesille 25. lokakuuta 1873 ja se otettiin palvelukseen vuonna 1876.


title: FS Friedland (1873)

text: Alus poistettiin alusluettelosta vuonna 1902.


title: FS Richelieu (1873)

text: Richelieu oli Ranskan laivaston vuonna 1873 vesillelaskettu taistelulaiva.


title: FS Richelieu (1873)

text: Alus tilattiin Toulonin laivastontelakalta ja sen köli laskettiin vuonna 1869. Alus laskettiin vesille 3. joulukuuta 1873 ja se otettiin palvelukseen vuonna 1876.


title: FS Richelieu (1873)

text: Alus myytiin vuonna 1901.


title: Den Gyldene Freden

text: Den Gyldene Freden on tunnettu ravintola, joka toimii Tukholman vanhassakaupungissa osoitteessa Österlånggatan 51, lähellä Järntorget-aukiota. Ravintola on toiminut samalla paikalla vuodesta 1722, ja sen miljöö on säilynyt melko muuttumattomana. Nimi Gyldene Freden eli ”Kultainen rauha” viittaa vuonna 1721 solmittuun Uudenkaupungin rauhaan. Ravintola tunnettiin aikanaan taiteilijoiden kokoontumispaikkana ja sen kanta-asiakkaisiin ovat vuosisatojen varrella kuuluneet muun muassa Carl Michael Bellman, Evert Taube ja Cornelis Vreeswijk. Kun Den Gyldene Freden oli 1900-luvun alussa konkurssin partaalla, taidemaalari Anders Zorn osti sen ja lahjoitti sen Ruotsin akatemialle. Zorn ja arkkitehti Torsten Stubelius suunnittelivat 1920-luvun alussa toteutetun tilojen uudistuksen. Ruotsin akatemia omistaa ravintolan edelleen.


title: Fosfomysiini

text: Fosfomysiini (CHPO) on epoksideihin ja fosfonihappoihin kuuluva orgaaninen yhdiste. Yhdisteellä on antibioottisia ominaisuuksia ja sitä käytetään virtsatieinfektioiden hoitamiseen.


title: Fosfomysiini

text: Fosfomysiini eristettiin ensimmäisen kerran vuonna 1969 "Streptomyces fradiae" -bakteeristä. Tämän bakteerin lisäksi myös useat muut "Streptomyces"-suvun bakteerit ja "Pseudomonas syringae" ja "Pseudomonas viridiflava" tuottavat fosfomysiiniä. Fosfomysiinin rakenne on antibiootiksi poikkeuksellinen ja se sisältää epoksidirenkaan, fosfonihapporyhmän ja kaksi kiraalista hiiliatomia. Fosfomysiini on R,S-isomeeri ja sen ominaiskiertokyky on vesiliuoksessa -9,1°.


title: Fosfomysiini

text: Fosfomysiiniä voidaan tuottaa bioteknisesti ja lisäksi sen synteesiin on kehitetty sekä raseemisia seoksia tuottavia synteesejä että puhdasta vaikuttavaa isomeeria tuottavia asymmetrisiä synteesejä.


title: Fosfomysiini

text: Fosfomysiinin teho perustuu fosfoenolipyruvaattitransferaasientsyymin inhibitioon. Fosfomysiini alkyloi fosfoenolipyruvaattitransferaasin aktiivisen kohdan kysteiiniamninohapon. mikä johtaa inaktiiviseen entsyymiin ja bakteerien soluseinän valmistamiseen tarvittavan N-asetyylimuramiinihapon biosynteesin estymiseen. Yhdiste tehoaa sekä grampositiivisiin että gramnegatiivisiin bakteereihin ja erityisesti sauvabakteereihin. Sille alttiita ovat muun muassa "Serratia mercescens" ja "Staphylococcus aureus", mutta monet "Pseudomonas"-kannat ovat resistenttejä. Fosfomysiiniä voidaan käyttää myös vähentämään platinaa sisältävien syöpälääkkeiden myrkyllisyyttä.


title: Fosfomysiini

text: Fosfomysiinin tärkein käyttökohde on virtsatieinfektioiden estäminen ja hoitaminen.


title: Fosfomysiini

text: Fosfomysiini on suhteellisen hyvin siedetty lääkeaine ja tyypillisimmät haittavaikutukset ovat ruuansulatuskanavan oireita kuten vatsakipua ja huonovointisuutta. Harvinaisempi haittavaikutus on allerginen nokkosihottuma.


title: Markus Lång

text: Harri Markus Lång (vuoteen 1991 Töysä; s. 30. maaliskuuta 1968 Helsinki) on suomalainen musiikintutkija ja suomentaja. Hän on opiskellut Helsingin yliopistossa musiikkitiedettä ja suomen kieltä ja väitellyt tohtoriksi vuonna 2005 psykoanalyyttisesta musiikintutkimuksesta. Lång on suomentanut muun muassa useita Sigmund Freudin teoksia.


title: Markus Lång

text: Lång tuli ylioppilaaksi Vetelin lukiosta vuonna 1989 ja suoritti Helsingin yliopistossa filosofian kandidaatin tutkinnon vuonna 1993 ja lisensiaatintutkinnon vuonna 1996; tutkielmien aiheena oli musiikin pragmatiikka, joka kuuluu musiikkisemiotiikan alaan. Hänen väitöskirjansa vuodelta 2005 käsitteli psykoanalyyttista musiikintutkimusta erityisesti klassisen psykoanalyysin näkökulmasta, ja hän on puolustanut psykoanalyysin tieteellisyyttä. Lisäksi hän on soveltanut metakognitiota taiteen vastaanoton tutkimukseen sekä tutkinut Martti Pokelan musiikkia Timo Väänäsen kanssa. Sana "kanneltaja" on Långin luomus.


title: Markus Lång

text: Lång on työskennellyt vuodesta 1993 alkaen tutkijana, suomentajana, arvostelijana ja kielentarkistajana. Vuosina 1998–2000 hän toimi "Länsiväylä"-lehden musiikkiarvostelijana. Lång asuu Helsingissä. Hänen suomennoksiinsa kuuluvat muun muassa Lewis Carrollin "Kirjeitä lapsiystäville ja muita kirjoituksia" (1998/2018), Elias Canettin "Joukko ja valta" (1998), Ernst Jüngerin "Teräsmyrskyssä" (2008) sekä Sigmund Freudilta esimerkiksi teokset "Maallikkoanalyysin kysymys" (2010) ja "Joukkopsykologia ja egoanalyysi" (2010). Hän on suomentanut myös saksalaista sarjakuvaa (Manfred Schmidt, Anke Feuchtenberger, Martin tom Dieck) sekä "Suomen kansallisbiografian" artikkeleita.


title: Yhdet sille

text: Yhdet sille on Asteen 20. elokuuta julkaisema single. Kappale on Jaakko Salovaaran ("JS16") säveltämä ja tuottama sekä Asteen sanoittama. Kappale sijoittua parhaimmillaan radiolistan sijalle 65.


title: Pilven piirtä myöten

text: Pilven piirtä myöten: suomietnon synty on vuonna 2011 ilmestynyt Johannes Heikkilän ja Hannu Virtasen kirja nykykansanmusiikin historiasta Suomessa. Teoksen kustansi Suomalaisen Kirjallisuuden Seura.


Ulkomaalaiset taistelijat Itä-Ukrainan kriisissä olivat/ovat Itä-Ukrainaan taistelemaan tulleita sotilaita. Ukrainan puolelle on tullut vapaaehtoisia monista maista, venäläismielisten puolelle taas lähinnä Venäjältä.


title: Ulkomaalaiset taistelijat Itä-Ukrainan kriisissä

text:
Itä-Ukrainan kriisiin on separatistien puolella vahvistettu osallistuneen taistelijoita esimerkiksi Venäjältä ja ainakin yksittäisiä henkilöitä myös Valko-Venäjältä. Esimerkiksi ukrainalainen uutistoimisto Ukrinform ja talousviestintätoimisto LigaBiznesInform kertoivat keskeiseksi terroristien sotilaskomentajaksi kutsumansa tahon (Sergei Zdriljuk alias "Abwehr") vahvistaneen tšetšeenitaistelijoiden läsnäolon Doninlaakion seudulla (Donbass) ja noin sadan palkkasotilaan saaneen surmansa edellispäivän aikana. Lisäksi muun muassa Valko-Venäjän Homelista kotoisin oleva valkovenäläinen separatistitaistelija on esitellyt 25. toukokuuta 2014 Belsat-kanavalla uutisoidussa, Donetskin alueella kuvatussa tv-haastattelussa Venäjän myöntämää ansiomerkkiä aiemmasta toiminnastaan Krimin sotilasmiehityksessä. Donetskin sairaalaan tuodusta haavoittuneista separatisteista kahdeksan on tunnustautunut paikalliseksi ja kahdeksan Venäjältä tulleeksi taistelijaksi. Useat 26.-27. toukokuuta sairaalaan tuoduista haavoittuneista ei ollut vielä kertonut kotipaikkaansa tai kansallisuuttaan.
Paikallislähteisiin perustuen Ukrainan tietotoimisto Ukrinform raportoi Venäjän rajalla, lähellä Luhanskin alueen kaakkoisosan Rovenkyn lähistöllä havaitun liikkuneen viidenkymmenen tunnustuksettoman sotilasajoneuvon kolonnan, joissa oli venäläissotilaita.


text: Ulkomaalaisista palkkasotilaista osa on tunnistettu kuuluvaksi Venäjän eliittijoukkoihin (esimerkiksi Venäjän federaation turvallisuuspalvelu FSB:hen), osa on värvätty Pohjois-Kaukasiasta ja osa Rostovin alueelta. Ainakin osa Itä-Ukrainssa taistevista palkkasotilaista osallistui jo Venäjän Krimin miehityksen alkuvaiheeseen; joukossa on myös Afganistanissa ja Kaukasiassa taistelleita sotilaita. Myös aiemmin Ukrainan turvallisuuspalvelun SBU:n Krimin alueella toimineita erikoisjoukkojen sotilaita raportoidaan FSB:n värvänneen toimimaan separatistijoukkoissa. Venäjän FSB:hen kuuluvat rajavartiolaitos ei ole useaan otteeseen estänyt kansainväliseten sopimusten vastaisesti maansa rajan yli Itä-Ukrainaan pyrkineitä sotilaita ja aseita kuljettaneita ajoneuvoja, ja ovat näin suoraan myötävaikuttaneet levottomuuksiin Itä-Ukrainassa. Osan Ukrainan rajan yli maahantunkeutuneista taistelijoista Ukrainan rajavartiolaitos saanut torjutuksi, mutta jopa KamAZ-tehtaan sotilaskuorma-autoja on tunkeutunut muutaman kerran laittomasti rajan yli Venäjän Rostovin alueelta. Joitain aseistettuja rajanylittäjiä on kuitenkin kuollut ja toisia pidätetty maahantunkeutumisyrityksessään. Eräänä vastavetona separatistien ydinjoukon jo huhtikuussa 2014 uutisoiduille palkkasotilaille, osa ukrainalaisista oligarkeista on luvannut rahapalkkioita separatistien konetuliaseiden, kranaatinheitinten ja venäläisten palkkasotureiden kiinniottamisesta sekä rakennusten vapauttamisesta separatistien hallinnasta.


text: Aiemmin separatisteja kannattaneissa kaupungeissa kuten Slavjanskissa on toukokuun lopulla ryhdytty vaatimaan Venäjän tukemien separatistien poistumista.


text: Ukrainan tiedustelupalvelun mukaan Slovjanskin valtauksessa mukana ollut Igor Strelkov "Strelok" ("Ampuja") on Venäjän sotilastiedustelu GRU:n alainen. Donbassin nostoväen komentajan Strelkovin oikea nimi on Igor Girkin. Vuonna 1970 syntynyt Strelkov/Girkin taisteli aiemmin Tšetšeniassa ja on julkisesti tuonut esille ajatuksen uudenlaisesta erityisoperaatioista koostuvasta ei-laajamittaisesta sodasta.


text:
Venäjän federaation presidentti Vladimir Putin kehotti launtaina 7. kesäkuuta 2014 maansa rajavartijoita kiristämään Ukrainan vastaisen rajan valvontaa.. Putinin mukaan separatistit eivät olleet hänen vallassaan. Mtv3:n kirjeenvaihtaja Petri Sarasteen mukaan Venäjän rajavartijat eivät heinäkuun alussa päästäneet 300
separatistien auttajaa Ukrainan puolelle.


title: Skeppsbron

text: Skeppsbron (”Laivasilta”) on rantakatu ja laituri, joka reunustaa Tukholman Stadsholmenin saaren itäistä rantaa. Kadun varrella sijaitsevat rakennukset muodostavat Tukholman vanhankaupungin julkisivun Saltsjön-lahden suuntaan.


title: Skeppsbron

text: Katu ja sen edustalla sijaitseva rantalaituri rakennettiin, kun Tukholmaa keskiajalla ympäröinyt puolustusmuuri purettiin tarpeettomana. Skeppsbronin talojen on sanottu olleen Ruotsin talouselämän keskus 1700-luvulta 1900-luvun alkuun saakka. Varakkaimmista tukkukauppiaista käytettiin aikanaan nimeä ”Skeppsbron-aateli”. Nykyään Skeppsbron toimii ensisijaisesti liikenneväylänä Norrmalmin ja Södermalmin välillä.


Luettelo Itä-Ukrainan kriisin ukrainalaisista joukko-osastoista


text: Ukrainan armeijan apuna taisteli lähinnä jalkaväkenä vapaaehtoispataljoonia, esimerkiksi Azovin, Donbasin ja Aidarin pataljoonat. Nämä pataljoonat olivat monesti äärikansallismielisten mm. Oikean Sektorin perustamia, mutta toimivat sisäministeriön alaisuudessa.


title: Luettelo televisiosarjan Ringer jaksoista

text: Tämä on luettelo draamasarjan "Ringer" jaksoista.


title: Cuzconorneero

text: Cuzconorneero ("Cranioleuca marcapatae") on orneeroiden heimoon kuuluva varpuslintu.


title: Cuzconorneero

text: Cuzconorneeroa tavataan Perussa. Lajia on kuvattu melko yleiseksi. Laji on kuitenkin vähenemässä, ja sitä uhkaa elinympäristöjen tuhoutuminen. Se on luokiteltu vaarantuneeksi.


title: Lauri Solla

text: Lauri Johannes Solla (12. lokakuuta 1911 Leppävirta – 21. heinäkuuta 1995 Leppävirta) oli suomalainen poliitikko, joka toimi kansanedustajana yhden vaalikauden ajan vuosina 1951–1954. Hänet valittiin vuoden 1951 vaaleissa eduskuntaan Kuopion läänin läntisestä vaalipiiristä. Solla edusti Maalaisliittoa.


title: Lauri Solla

text: Solla oli käynyt kansakoulun ja valmistunut maamieskoulusta vuonna 1933. Hän toimi maanviljelijänä kotikunnassaan Leppävirralla vuodesta 1925. Sollan vanhemmat olivat maanviljelijä Antti Juho Solla ja Emma Katariina Itkonen. Solla meni naimisiin vuonna 1941 Hilkka Pauliina Koivistoisen kanssa.


title: Lauri Solla

text: Eduskunnassa Solla oli jäsenenä laki- ja talousvaliokunnissa. Vain muutamaa viikkoa ennen vuoden 1954 eduskuntavaaleja Solla aiheutti yhdessä kokoomuksen Tuure Junnilan ja Niilo Kosolan kanssa ns. tulitikkuäänestyksellä vuoden 1954 eniten huomiota herättäneen eduskuntaskandaalin. Helmikuun 12. ja 13. päivien välisen yön kestäneessä täysistunnossa, äänestettäessä SKDL:n budjetin sosiaalimenoihin tekemistä lukuisista muutosesityksistä kolmikko kiilasi tulitikulla äänestysnappinsa näyttämään jatkuvasti "ei"-ääntä, jolloin he saattoivat poistua istuntosalista eduskunnan kahvilaan kyllästyttyään ”äänestysmaratoniin”. Puhemies K.-A. Fagerholm antoi Sollalle, Junnilalle ja Kosolalle tapauksen johdosta nuhteet ja varoituksen.


title: Lauri Solla

text: Kunnallispolitiikassa Solla toimi muun muassa Leppävirran kunnanvaltuuston puheenjohtajana sekä Maalaisliiton ja myöhemmin Keskustapuolueen Kuopion piirin puheenjohtajana. Hän oli myös Varkauden osuuspankin hallintoneuvoston puheenjohtajana. Sollalle myönnettiin kunnallisneuvoksen arvonimi vuonna 1979.


Itä-Ukrainan kriisin ilma- ja lentokonetappiot ovat Itä-Ukrainan kriisin liittyvien sotatoimien takia lähinnä Ukrainan armeijan menettämiä ilma-aluksia.


title: Itä-Ukrainan kriisin ilma- ja lentokonetappiot

text: Donetskin ja Luhanskin kansantasavalloilla ei ole ilmavoimia, mutta niillä on olalta laukaistavia erittäin lyhyen kantaman ilmatorjuntaohjuksia, minkä lisäksi Donetskin kansantasavallalla on Ukrainan asevoimilta kesäkuun 2014 lopulla kaapattuja alueilmatorjuntaohjuksia.


text: Ukrainan asevoimat ovat menettäneet helikoptereita, kuljetuskoneita ja rynnäkköhävittäjälentokoneita lentäessään itäukrainalaisten hallussa pitämien alueiden yläpuolella.


Itä-Ukrainan kriisin ihmisoikeusrikkomukset ovat kriisin osapuolten toimia, joita YK ja muut ihmisoikeuksia puolustavat järjestöt pitävät sodan sääntöjen tai ihmisyyden vastaisina. Kaikki sodan osapuolet ovat rikkoneet ainakin jossain määrin sodan sääntöjä ja humaanisia periaatteita.


title: Itä-Ukrainan kriisin ihmisoikeusrikkomukset

text: YK:n, Amnestyn ja HRW:n tiedotteet ovat syyttäneet kapinallisia muun muassa siviilien kidutuksista, murhista ja sieppauksista muun muassa lunnaita varten. Raporteissa syytetään separatisteja myös liian ankarista rangaistuksista ja siviilien määräämisestä pakkotyöhön. Selviytyneiden kertomukset tukevat väitettä. Esimerkiksi Venäjän virallinen tiedotus ei ole tätä tunnustanut. Venäläismieliset ja Venäjä ovat syyttäneet Ukrainan hallitusta siviilien asuinalueiden tulituksesta raskain asein. Ukrainan virallinen tiedotus on vaiennut tästä. Amnestyn mukaan Ukrainan vapaahtoispataljoonat sieppasivat ja pahoinpitelivät ihmisiä.


text: Yk:n ihmisoikeustarkkailijat tekivät 15. kesäkuuta 2014 julkaistussa, Ukrainan edellisen kuukauden ihmisoikeustilannetta käsittelevässä väliraportissaan monia vakavia huomioita. Raportti on jatkoa edelliselle, toukokuussa julkaistulle Ukrainan ihmisoikeustilannetta kuvanneelle raportille. YK:n ihmisoikeusasioiden korkean edustajan toimiston OHCHR julkaisema raportti toteaa ihmisoikeuksien tilan heikentyneen Donetskin ja Luhanskin alueella maaliskuun 11. päivän "itsehallintoa" koskeneiden "kansanäänestysten" jälkeen. Aseistettujen separatistitaistelijoiden näkyvä läsnäolo on lisääntynyt näillä kahdella alueella. Alueille yksipuolisesti julistettujen "Donetskin kansantasavallan" ja "Luhanskin kansantasavallan" todetaan olevan vailla kansainvälisen oikeuden pohjaa. Vaikka aseistetut separatistit ovat vallanneet julkisia ja hallintorakennuksia näiden kahden alueen kaupungeissa, hallinnollisia toimenpiteitä toteuttavat Ukrainan valtion paikallisviranomaiset. Aseistettujen "Donetskin kansantasatasavallan" separatistitaistelijoiden joukossa on Venäjältä tulleita taistelijaryhmiä, mukaan luettuna taistelijoita Tšetseniasta ja Pohjois-Kaukasukselta. Raportti mainitsee aseistettujen joukkojen tekemän rikollisuuden laajentuneen ja kohdistuvan myös tavallisiin siviileihin toimittajien, valittujen edustajien ja paikallispoliitikkojen, virkamiesten ja kansalaisyhteiskunnan edustajien ohella. Sieppaukset, pidätykset, pahoinpitelyt, kidutus ja murhat synnyttävät väestössä pelon ilmapiiriä ja jatkuvaa pelkoa. OHCHR:n kannan mukaan aseellisten joukkojen tulee lopettaa laiton toiminta ja laskea aseensa. Raportti toteaa paikallisten asukkaiden joutuneen kasvavassa määrin Ukrainan hallituksen joukkojen ja separatistien aseellisten yhteenottojen väliseen ristituleen. Siksi myös Ukrainan turvallisuusviranomaisia kehotetaan toimimaan aina kansainvälisten ihmisoikeusnormien mukaisesti. Kesäkuun 6. päivään mennessä Ukrainan sosiaaliviranomaiset olivat raportoineet virallisesti 12 700 sisäistä pakolaista. Todellinen, väkivallan ja taistelujen vuosi kodistaan paenneiden ihmisten määrää arvioidaan merkittävästi tätä lukua suuremmaksi ja sen todetaan kasvavan päivittäin. Ilmaisuvapaus on uhattuna erityisesti itäisimmän Ukrainan alueella. Sosiaalisessa mediassa leviävän vihapuheen todetaan syventävän väestöryhmien välistä jakoa ja lisäävän jännitystä. Donetskin ja Luhanskin alueella separatistit häiritsivät Ukrainan toukokuun 25. päivän presidentinvaaleja monin tavoin, ja estivät osalta alueen väestöstä heidän ihmisoikeuksiinsa kuuluvan äänestämismahdollisuuden. Tavallisia ihmisiä todetaan ammutun esimerkiksi, koska he eivät ole kyllin nopeasti jarruttaneet separatistien tarkastuspisteillä tai jos he ovat olleet tuomassa Ukrainan armeijan sotilaille. Ihmisoikeustarkkailijat eivät hyväksy väitettä, että Venäjä-mielisillä separatisteilla olisi ollut pakko tarttua aseisiin venäjän kielen puolustamisen takia. Raportista raivostunut, Venäjän ulkoministeriö väitti YK:n julkaisua tekopyhäksi ja väitti sen antavan luvan rauhallisen väestönosan tuhoamiseen.


text: Amnestyn raportti antaa samansuuntaista kuvaa kapinallisten raa'oista teoista kuin YK raportti. Slovjanskin alueen asukkaat kertoivat Amnestylle, että kapinalliset sieppasivat seudun papin, tämän kaksi poikaa ja seurakuntalaista ja vaativat lunnaita. Kun lunnaat oli kerätty kokoon, kapinalliset olivat jo tappaneet vankinsa.


text: Slovjanskista löytyi joukkohauta, jossa oli kiduttamalla surmattuja ihmisiä. Eräs vankien vaihdossa vapautetu sotilas kertoi kidutuksesta ja pitämisestä vankina pienessä maakuopassa.


text: Kapinallishallinto määräsi hyvinkin pienistä rikkeistä vangittuja siviilejä ja sotavankeja "työprikaateihin" pakkotöihin raskaisiin töihin ja vaarallisiin oloihin.


text: Ukrainan armeija käytti tulivoimaansa siviilien asuinalueilla, vaikka hallitus kiisti moneen otteeseen siviilien tulituksen. Tulitus aiheutti mittavia aineellisia tuhoja ja tappoi sodan edetessä satoja siviilejä. Ukrainan hallituksen tulitus oli raskasta muun muassa Kramatorskissa kesäkuussa 2014, niin että suurin osa väestä pakeni kaupungista. HRW:n raportti syytti erityisesti Ukrainan hallitusta epätarkkojen Grad-raketinheitinten käytöstä.


text: Amnestyn syyskuussa julkaisemien tietojen mukaan Ukrainan sisäministeriön alla taistelevat vapaahtoispataljoonien jäsenen sieppaavat ja pahoinpitelevät ihmisiä. Amnesty mainitsee rikoksiin syyllistyneinstä erityisesti Aidar-pataljoonaan kuuluvat. Dnipro-1-pataljoona yhdessä Donbass-pataljoonan kanssa estivät humanitaarisen avun viemisen siviileille, sanoen että ruoka ja vaatteet joutuvat vääriin käsiin, ei siviileille.


title: Vakioitu tamazight

text: Vakioitu tamazight on berberikieli, joka otettiin Marokon toiseksi viralliseksi kieleksi heinäkuussa 2011.


title: Yoel García

text: Yoel García Luis (s. 25. marraskuuta 1973 Nueva Gerona, Kuuba) on kuubalainen uransa jo päättänyt kolmiloikkaaja ja olympiamitalisti. García voitti olympiahopeaa vuoden 2000 kesäolympialaisissa Australian Sydneyssä. Hänen tuloksensa oli 17,47. Tuo sama tulos on myös Garcían ulkoratojen ennätys. Hänellä on myös sisäratojen MM-kultaa vuoden 1997 kisoista. Ulkoratojen MM-kisoissa Garcían paras sijoitus on neljäs vuoden 2001 MM-kisoista Edmontonista. Sisäradoilla Garcían ennätys on vielä ulkoratojen ennätystäkin parempi, 17,62.


title: Terttu Tupala

text: Terttu Helmi Kaarina Tupala (s. 27. syyskuuta 1924 Mouhijärvi) on suomalainen äidinkielenopettaja ja kirjailija.


title: Legendat kehässä

text: Legendat kehässä () on vuonna 2013 ensi-iltansa saanut Peter Segalin ohjaama yhdysvaltalainen urheilukomediaelokuva. Elokuvan pääosissa esiintyvät Robert De Niro ja Sylvester Stallone.


title: Legendat kehässä

text: Henry ”Razor” Sharp ja Billy ”The Kid” McDonnen ovat eläkkeelle jääneitä nyrkkeilijöitä, joille tarjotaan isoja palkkioita jos he kohtaisivat toisensa vielä kerran nyrkkeilykehässä.


title: Pydna

text: Pydna () oli antiikin aikainen kaupunki ja kaupunkivaltio ("polis") Pieriassa Kreikassa. Kaupunki oli olemassa myös keskiajalla, jolloin se tunnettiin nimellä Kitros (Κίτρος, lat. "Citrum"). Sen arkeologinen alue sijaitsee Pýdna-Kolindróksen kunnassa noin kaksi kilometriä pohjoiseen Alykín kylästä ja saman verran etelään Makrýgialoksen kylästä.


title: Pydna

text: Pydnan kaupungin alkuperäistä paikkaa merenrannalla kutsutaan nykyisin myös nimillä "Archaía Pýdna" ja "Paliókitros". Archaía Pýdnan kylässä oli vuonna 2011 25 asukasta. Kaupungin sataman paikka on Atherídan niemen kärjessä hieman pohjoisempana. Pydnan lähellä virtasivat joet Leukos (nyk. Mavronéri) ja Aison (nyk. Pélikas).


title: Pydna

text: Pydnan perustivat Euboialta tulleet siirtokuntalaiset arkaaisella kaudella 600-luvulla eaa. Siksi kaupunki luettiin kreikkalaisten kaupunkien joukkoon, ei makedonialaiseksi kaupungiksi. Kaupunki sijaitsi alun perin Thermainlahden rannalla. Pydna löi omaa rahaa 500-luvulta eaa. lähtien.


title: Pydna

text: Ensimmäinen maininta kaupungista on Thukydideellä. Ateenan armeija piiritti kaupunkia vuonna 432 eaa. Makedonian Arkhelaos valtasi kaupungin Ateenan avustuksella vuonna 411/410 eaa. ja siirrätti sen sisämaahan 20 stadioninmitan eli noin 3,5 kilometrin päähän merestä nykyisen Kítroksen kylän tienoille. Arkhelaoksen kuoltua kaupunkilaiset siirtyivät kuitenkin takaisin rannikolle.


title: Pydna

text: Ateena valtasi kaupungin vuonna 364/363 eaa. Jo vuonna 357/356 eaa. sen valtasi kuitenkin Makedonian Filippos II:n. Aleksanteri Suuren äiti Olympias vetäytyi Pydnaan vuonna 317/316 eaa. Kassandros piiritti kaupunkia pitkään, ja muun muassa kaivatutti kaupungin ympäri padon. Kaupungin saatuaan hän murhautti Olympiaan.


title: Pydna

text: Roomalainen kenraali Lucius Aemilius Paullus voitti Antigonidien hallitsijasukuun kuuluneen kuningas Perseuksen Pydnan taistelussa 22. kesäkuuta 168 eaa. Siinä Rooma laittoi päätepisteen Makedonian vallalle. Taistelun päivämäärä tunnetaan poikkeuksellisen tarkasti edeltäneenä yönä sattuneen kuunpimennyksen vuoksi. Pydnan toinen taistelu käytiin vuonna 148 eaa.


title: Pydna

text: Seuranneella roomalaisella kaudella kaupunki vaikuttaa taantuneen. Se kuitenkin elpyi varhaiskristillisellä kaudella, jolloin se toimi piispanistuimena. Myöhäisantiikista lähtien kaupunki tunnettiin nimellä "Kitros", latinaksi "Citrum". Kaupunki säilyi olemassa läpi bysanttilaisen keskiajan. Frankit valloittivat ja tuhosivat kaupungin vuonna 1204. Vuonna 1345 sen valtasivat serbit ja vuonna 1386 turkkilaiset. Kaupungin paikka hylättiin 1500-luvulla merirosvojen toiminnan vuoksi. Tällöin asukkaat muuttivat ylemmäksi, jolloin syntyi nykyinen Kítroksen kylä. Kaupungin nimi ja entinen asema näkyy edelleen Kreikan ortodoksisen kirkon Kítroksen, Katerínin ja Platamónaksen hiippakunnan nimessä.


title: Pydna

text: Pydnan alueella on suoritettu vain vähän arkeologisia kaivauksia. Monet löydöt ovat sattumalöytöjä. Merkittävimmät rauniot kaupungin paikalla ovat bysanttilaisaikaisen, 1000-luvulla rakennetun katedraalikirkon jäänteet. Se oli tehty varhaisemman, 500-luvulla rakennetun kirkon paikalle. Kirkko oli omistettu paikalliselle marttyyrille Pyhälle Aleksandrokselle.


title: Pydna

text: Kaupungin paikan lähettyviltä on löydetty makedonialaistyylisiä hautoja. Esinelöytöjä on muun muassa Thessalonikin arkeologisessa museossa.


title: Henniez

text:
Henniez on kunta Sveitsin Vaudin kantonissa Broye-Vullyn alueella.
Henniez on mainittu ensi kerran vuonna 1380 nimellä "Ennyt". Vuonna 1668 sen nimi oli "Ignie" ja 1781 "Ingniez".


title: Henniez

text: Kunnassa on asukkaita 276 (2012), sen pinta-ala on 2,61 km2 ja asukastiheys 106 /km2. Sen korkeus merenpinnasta on 484 metriä.


title: Henniez

text: Vuoden 2007 valtiollisissa vaaleissa suosituin puolue oli Sveitsin kansanpuolue, joka sai 57,47 % äänistä, mutta seuraavissa vaaleissa 2011 sen ääniosuus oli enää 36,98 %. Väestöstä 62,2 prosenttia kuuluu reformoituun kirkkoon, katolisia on 27,8 prosenttia ja 8,3 prosenttia ei kuulu mihinkään uskonnolliseen yhteisöön.


title: Henniez

text: Alueella on mineraalivesipullottamo Sources Minérales Henniez S. A, jonka Nestlé hankki omistukseensa vuonna 2007.


title: Lutry

text: Lutry on kunta Sveitsissä Vaud’n kantonissa Lavaux-Oronin alueella. Lutryssa on noin 10 000 asukasta. Lutryn viinitarhat ovat osa Lavaux’n maailmanperintökohdetta.


title: Lutry

text: Lutry sijaitsee Genevenjärven pohjoisrannalla noin viisi kilometriä Lausannesta itään.


title: Lutry

text: Seudulta on 1800-luvulla löydetty kivikautisia hautoja. Esinelöytöjen perusteella ne tulkittiin 1920-luvulla asutukseen liittyviksi löydöiksi, mutta myöhempien kivilöytöjen perusteella ne on todettu haudoiksi.


title: Lutry

text: SBB:n rautatiet Lausanne–Brig ja Lausanne–Puidoux kulkevat Lutryn halki. Myös Moottoritie A9 ja valtatie 9 kulkevat Lutryn kautta.


title: Lutry

text: Reittilaiva Lausanne–Montreux–Saint-Gingolph kulkee Lutryn kautta.


title: Filippo Tommaso Marinetti

text: Filippo Tommaso Marinetti (22. joulukuuta 1876 – 2. joulukuuta 1944) oli italialainen runoilija ja toimittaja sekä futurismin perustaja.


title: Filippo Tommaso Marinetti

text: Marinetti opiskeli ensin Egyptissä, sitten Pariisissa Sorbonnen yliopistossa, jossa hän suoritti baccalaureate-tutkinnon vuonna 1894. Hän suoritti oikeustieteen tutkinnon Italiassa Pavian yliopistossa 1899.


title: Filippo Tommaso Marinetti

text: Marinetti ei kuitenkaan ryhtynyt lakimieheksi vaan siirtyi kirjalliselle uralle. Hän kokeili kaikkia kirjallisuudenlajeja ja teki kaiken nimellä "Filippo Tommaso Marinetti".


title: Filippo Tommaso Marinetti

text: Marinetti kirjoitti 1909 "futurismin manifestin". Se ilmestyi ranskaksi Le Figaron etusivulla 20. Helmikuuta 1909. ”Taide on oikeastaan pelkkää väkivaltaa, julmuutta ja epäoikeudenmukaisuutta”, Marinetti kirjoitti. Myös Georges Sorel, joka vaikutti koko poliittisessa kirjossa anarkismista fasismiin, piti väkivaltaa tärkeänä.


title: Jules Romains

text: Jules Romains oik. "Louis Henri Jean Farigoule" (26. elokuuta 1885 Saint-Julien-Chapteuil, Haute-Loire Ranska – 14. elokuuta 1972) oli ranskalainen runoilija ja kirjailija ja unanimismi-nimisen kirjallisen suuntauksen perustaja. Hänen teoksiaan ovat näytelmä "Knock ou le Triomphe de la médecine" ja teossarja "Les Hommes de bonne volonté".


title: Jules Romains

text: Hän oli vuodesta 1946 Ranskan akatemian jäsen tuolilla numero 12.


title: Jules Romains

text: Jules Romains on haudattu Père-Lachaisen hautausmaalle Pariisissa.


title: Soitinpankki

text: Soitinpankki on arvokkaiden soittimien kokoelma, jonka soittimia annetaan pitkäaikaisiksi lainoiksi lahjakkaille muusikoille. Tavallisimmin soitinpankit muodostuvat vanhoista ja laadukkaiksi tiedetyistä jousisoittimista, joiden hinta on yksittäiselle muusikolle yleensä ylivoimaisen korkea. Soitinpankit toimivat useimmiten säätiömuotoisina, mutta niiden kokoelmat voivat olla myös yritysten tai yksityisten mesenaattien omistamia.


title: Soitinpankki

text: Suomen tunnetuin soitinpankki, vuodesta 2010 viralliselta nimeltään "Soitinkokoelma", on Suomen Kulttuurirahaston omistuksessa oleva arvosoitinkokoelma, joka koostuu 46 jousisoittimesta.


title: Soitinpankki

text: Kulttuurirahaston soitinkokoelma on Suomen arvokkain. Sen arvo on noin yhdeksän miljoonaa euroa. Kokoelmassa on Stradivarin, Amatin ja Guarnerin kaltaisten huippusoitinten lisäksi ammattiopiskelijoiden tarpeisiin soveltuvia laatusoittimia. Yksittäisten soitinten arvo ulottuu 8 000 eurosta kapellimestari Paavo Berglundin perikunnalta 2,5 miljoonalla eurolla hankittuun Stradivariukseen.


title: Soitinpankki

text: Soittimia lainataan muusikkojen käyttöön määräajaksi hakemusten perusteella kerrallaan enintään viideksi vuodeksi ja korkeintaan kolmelle viisivuotiskaudelle.


title: Soitinpankki

text: Jo ennen soitinpankin perustamista vuonna 1983 Suomen Kulttuurirahasto tuki satunnaisesti suomalaisten muusikkojen soitintarpeita. Soittimia hankittiin satunnaisesti musiikkialan edustajien ehdotusten ja anomusten perusteella. Ensimmäinen arvosoitinhankinta oli Arto Noraksen elinikäiseen käyttöön vuonna 1965 hankittu Giovanni Grancinon valmistama sello vuodelta 1699. Sillä Noras sijoittui seuraavana vuonna toiseksi kansainvälisessä Tšaikovski-sellokilpailussa.


title: Soitinpankki

text: Kaija Saariketun pysyvään käyttöön hankittiin 1982 Paolo Grancinon vuonna 1690 rakentama viulu, valtaosin Etelä- ja Keski-Pohjanmaalla järjestetyn kansalaiskeräyksen tuloilla.


title: Soitinpankki

text: Onnistuneen kansalaiskeräyksen innoittamana laajempaa soitinpankkia ryhdyttiin puuhaamaan järjestämällä eri puolilla Suomea hyväntekeväisyyskonsertteja, joiden tuotto jäi kuitenkin odotettua vaatimattomammaksi. Kokoon saadulla noin 300 tuhannella markalla ei kyetty hankkimaan yhtään varsinaista arvosoitinta. Sittemmin soitinkokoelmaa on rahoitettu Kulttuurirahaston yleisrahastosta ja finanssineuvos Harry Hendusen nimikkorahastosta.


title: Soitinpankki

text: Oman soitinkokoelmansa lisäksi Suomen Kulttuurirahasto on vuodesta 2005 alkaen antanut tukea niin sanottujen "maakunnallisten soittimien" hankintaan ja lainaustoimintaan. Nämäkin soittimet omistaa Kulttuurirahasto, mutta niiden lainauksesta ja ylläpidosta vastaavat alueelliset konservatoriot eri puolilla Suomea. Näistä soittimista jousisoittimia on noin 30; loput ovat puhaltimia, harmonikkoja, kitaroita ja lyömäsoittimia. Ne on tarkoitettu taidemusiikin ohella myös rytmimusiikin ja kansanmusiikin soittajien tarpeisiin.


title: Soitinpankki

text: Kolmas suomalainen jousisoitinten lainaaja on Pohjola-pankin taidesäätiö, jonka omistuksessa on yhdeksän arvosoitinta, muun muassa Stradivarius vuodelta 1702. Säätiö lainaa soittimia nuorille lahjakkaille muusikoille 3–4 vuodeksi kerrallaan.


title: Soitinpankki

text: Syksyllä 2016 Musiikin edistämissäätiö (MES) perusti "MES-soitinpankin", joka keskittyy kevyen musiikin arvosoittimiin, kuten sähkökitaroihin, ja lyhytaikaisiin lainoihin. MES-soitinpankki hankkii ja vastaanottaa, ylläpitää sekä lainaa ja vuokraa pientä käyttökorvausta vastaan ammattikäyttöön arvosoittimia sekä muuta musiikkituotannossa käytettävää laitteistoa. Soittimet ääninäytteineen tulevat esille MES-soitinpankin verkkosivuille, josta niitä voi varata esimerkiksi levytyssessioon tai konserttiin. Alkuvaiheessa valikoimaan kuuluu ainakin Pave Maijasen, Maija Vilkkumaan ja Kari Tapion käytössä olleita kitaroita sekä U2-yhtyeen The Edgen omistuksessa ollut 12-kielinen Rickenbacker-sähkökitara.


title: Nuari Kukko

text: Nuari Kukko on rap-artisti Tippa-T:n 8. elokuuta 2014 julkaistu EP. EP:n julkaisi PME Records, ja se on Tippa-T:n ensimmäinen levy-yhtiöjulkaisu. EP:n kappaleista "Mä oon timantti", "Puffaadokaa", "Hakunamatata", "Mehu" ja "Loco" on julkaistu musiikkivideot. "Mehu" julkaistiin myös EP:n ensimmäisenä singlenä. "Nuari Kukko" nousi parhaimmillaan Suomen virallisen albumilistan 15. sijalle.


title: Mark Dekanich

text: Mark Adam Dekanich (s. 10. toukokuuta 1986 North Vancouver, Brittiläinen Kolumbia, Kanada) on kroatialais-kanadalainen jääkiekkomaalivahti, joka edustaa ECHL-liigassa pelaavaa Reading Royalsia.


title: Mark Dekanich

text: WHL-joukkue Regina Pats varasi Dekanichin 81. pelaajana vuonna 2001, mutta hän ei kuitenkaan koskaan siirtynyt CHL:ään. Dekanich pelasi kaksi kautta BCHL-juniorisarjaa Coquitlam Expressin paidassa, jonka jälkeen hän kävi vuodet 2004–2008 Colgaten yliopistoa. Dekanich palkittiin toisen yliopistokautensa 2005–2006 päätteeksi ECAC:n parhaana maalivahtina, valittiin sarjan ensimmäiseen tähdistökentälliseen sekä akateemiseen tähdistökentälliseen. Nashville Predators varasi hänet viidennellä kierroksella 146. pelaajana . Kauden 2006–2007 päätteeksi Dekanich valittiin ECAC:n toiseen tähdistökentälliseen ja akateemiseen tähdistökentälliseen. Viimeisen yliopistokautensa 2007–2008 päätteeksi hänet valittiin sarjan kolmanteen tähdistökentälliseen, akateemiseen tähdistökentälliseen sekä NCAA Lowes Senior Class All-Americans 1st Teamiin.


title: Mark Dekanich

text: Huhtikuussa 2008 Dekanich teki kaksivuotisen tulokassopimuksen Nashville Predatorsin kanssa. Hän pelasi molemmat sopimuskautensa lähinnä AHL-joukkue Milwaukee Admiralsissa. Tulokaskaudellaan 2008–2009 Dekanich toimi pääasiassa joukkueen kakkosmaalivahtina Drew MacIntyrelle ja sai tililleen 30 runkosarjaottelua torjuen niissä yhden nollapelin. Kaudella 2009–2010 hän kantoi suurimman osan Admiralsin torjuntavastuusta ja pelasi 49 runkosarja- ja seitsemän playoff-ottelua. Dekanich palkittiin AHL:n helmikuun 2010 kuukauden pelaajana. Hän pelasi kauden aikana myös kaksi ottelua ECHL-joukkue Cincinnati Cyclonesissa ja Dekanich palkittiin liigan viikon pelaajana 30. marraskuuta – 6. joulukuuta 2009 väliseltä ajalta. Elokuussa 2010 hän teki vuoden mittaisen, kaksisuuntaisen ja 550 000 dollarin arvoisen jatkosopimuksen Predatorsin kanssa.


title: Mark Dekanich

text: Myös kauden 2010–2011 Dekanich vietti pääasiassa Admiralsin joukkueessa. Hän pelasi kauden aikana ssa ja Dekanichilla oli liigan paras torjuntaprosentti (93,1%). Hän pelasi myös uransa ensimmäisen ja toistaiseksi ainoan NHL-ottelunsa 18. joulukuuta 2010 Los Angeles Kingsia vastaan. Dekanich vaihdettiin Predatorsin maalinsuulle Anders Lindbäckin tilalle ajassa 9.59, kun joukkue oli tappiolla 1–3. Hän torjui 49.59 minuutin aikana 22 kertaa ja päästi kolme maalia, joten Predators hävisi Kingsille lopulta lukemin 1–6. Dekanich oli kutsuttu Predatorsin NHL-kokoonpanoon jo pari viikkoa aiemmin joukkueen ykkösmaalivahti Pekka Rinteen jouduttua sivuun.


title: Mark Dekanich

text: Heinäkuussa 2011 Dekanich teki vapaana agenttina vuoden mittaisen ja yksisuuntaisen sopimuksen Columbus Blue Jacketsin kanssa. Hän pelasi kauden 2011–2012 aikana kuitenkin vain viisi ottelua farmijoukkue Springfield Falconsissa nilkkaleikkauksen vuoksi. Heinäkuussa 2012 Dekanich teki vapaana agenttina sopimuksen Winnipeg Jetsin kanssa. Hän pelasi kauden 2012–2013 kokonaan farmijoukkue St. John's IceCapsissa, jossa Dekanich lähinnä jakoi torjuntavastuun Eddie Pasquelen kanssa ja sai tililleen 34 runkosarjaottelua.


title: Mark Dekanich

text: Kaudeksi 2013–2014 Dekanich siirtyi vuoden mittaisella sopimuksella KHL:n kroatialaiseen laajennusjoukkue Medveščak Zagrebiin. Hän jakoi hyvin tasaisesti torjuntavastuun Barry Brustin kanssa ja pelasi 27 runkosarja- ja kaksi playoff-ottelua. Dekanich valittiin lokakuussa 2013 KHL:n viikon pelaajaksi. Huhtikuussa 2014 hän teki vuoden mittaisen jatkosopimuksen Medveščakin kanssa. Kaudella 2014–2015 Dekanich pelasi 12 ottelua ja hän jäi lähinnä Cal Heeterin ja Mark Owuyan varjoon. Dekanich edusti Medveščakia kauden aikana myös Spengler Cupissa, jossa hän ei saanut kuitenkaan peliaikaa.


title: Mark Dekanich

text: Syyskuussa 2015 Dekanich teki vuoden mittaisen sopimuksen ECHL-joukkue South Carolina Stingraysin kanssa. Lokakuussa hän solmi vuoden mittaisen AHL-sopimuksen Hershey Bearsin kanssa. Dekanich pelasi kauden 2015–2016 kuitenkin lähes kokonaan Stingraysin puolella ja hän sai tililleen yhden AHL-ottelun. Elokuussa 2016 Dekanich teki vapaana agenttina vuoden mittaisen sopimuksen AHL-joukkue Lehigh Valley Phantomsin kanssa. Hän pelasi kauden 2016–2017 kuitenkin lähes kokonaan ECHL-joukkue Reading Royalsissa ja pelasi vain yhdessä AHL-ottelussa.


title: Mark Dekanich

text: Dekanich edusti Kroatiaa IB-divisioonan MM-kilpailuissa vuonna 2015.


title: Mark Dekanich

text: Dekanichilla on kroatialaiset sukujuuret. Hän on Medveščak Zagrebissa pelatessaan hankkinut myös Kroatian kansalaisuuden.


title: Joevin Jones

text: Joevin Martin Jones (s. 3. elokuuta 1991 Carenage Trinidad ja Tobago) on trinidadtobagolainen jalkapalloilija, joka pelaa Trinidad ja Tobagon maajoukkueessa. Hän on pelipaikaltaan vasen laitapuolustaja ja pystyy pelaamaan myös keskikentällä.


title: Joevin Jones

text: Jones aloitti ammattilaisuransa kotimaansa joukkueessa W Connectionissa vuonna 2009 17-vuotiaana. Pelatessaan Savonetta Boysissa hän voitti TT Pro Leaguen kahdesti ja FA Trophyn 2014. Jones debytoi A-maajoukkueessa syyskuussa 2010, 19-vuotiaana. Hän on pelannut maajoukkueessa CONCACAF Gold Cupissa 2013 ja Pan American Gamesissa 2011. Jones on pelannut 35 A-maaottelua.


title: Jesse Ahonen (jalkapalloilija)

text: Jesse Ahonen (s. 22. kesäkuuta 1992 Helsinki) on suomalainen jalkapalloilija, joka edustaa Veikkausliigassa pelaavaa HIFK:ta. Hän on pelipaikaltaan oikea laitahyökkääjä, mutta kykenee myös pelaamaan vasemmalla laidalla.


title: Jesse Ahonen (jalkapalloilija)

text: Ahonen on Helsingin Jalkapalloklubin kasvatti. Hän pelasi A-junioreiden mestaruuden voittaneessa joukkueessa kaudella 2010. Syksyllä Ahonen pääsi debytoimaan myös miesten sarjoissa Klubi 04:ssä. Seuraavaksi kaudeksi hän siirtyi FC Honkaan, jossa pelasi hyvän kauden reservijoukkue Pallohongassa, onnistuen maalinteossa seitsemästi. Hyvät otteet poikivat Ahoselle sopimuksen sarjatasoa ylemmäs FC Viikinkeihin. Kahden ja puolen vuoden aikana hän oli Viikinkien avainpelaajia, tullen parhaimmillaan valituksi Ykkösen kuukauden pelaajaksi kesäkuussa 2012.


title: Jesse Ahonen (jalkapalloilija)

text: Heinäkuun 2014 lopussa Ahonen siirtyi Rovaniemen Palloseuraan putoamistaisteluun ajatuneesta Viikingeistä. Hän teki pääsarjadebyyttinsä 24. elokuuta, tullen vaihdosta kentälle ottelussa IFK Mariehamnia vastaan.


title: Jesse Ahonen (jalkapalloilija)

text: Ahonen on edustanut poikamaajoukkueita yhteensä 36 kertaa vuosina 2007–2011.


title: Leandra Becerra Lumbreras

text: Leandra Becerra Lumbreras (väitetysti 31. elokuuta 1887 – 19. maaliskuuta 2015 Guadalajara) oli meksikolainen nainen, joka sukulaistensa ja ystäviensä mukaan täytti 127 vuotta 31. elokuuta 2014, ja oli näin maailman vanhin elävä ihminen. Hänen ikäänsä ei kuitenkaan pystytty todistamaan, sillä hän oli hukannut syntymätodistuksensa 40 vuotta aiemmin muuton yhteydessä. El Horizonte -lehden mukaan Lumbreras työskenteli aikoinaan ompelijana. Hänen viisi lastaan ja useat lapsenlapset olivat jo kuolleet. Hänellä oli jälkeläisiä neljässä eri sukupolvessa. Perheen mukaan Lumbreras arveli pitkän ikänsä syyksi hyvin syömistä, suklaan napostelua, päiväkausia nukkumista ja sitä, ettei hän koskaan mennyt naimisiin. Guinnessin ennätystenkirjan virallisen maailman vanhimman naisen titteliä piti hallussaan japanilainen Misao Ōkawa (s. 5. maaliskuuta 1898).


title: Leandra Becerra Lumbreras

text: Muutama kuukausi Lumbrerasin kuoleman jälkeen paljastui että hän oli todellisuudessa syntynyt 13. maaliskuuta 1904, jolloin hän olisi kuollessaan ollut vain 111 vuoden ja 6 päivän ikäinen.


title: I Was Gonna Cancel

text: ”I Was Gonna Cancel” on australialaisen laulaja Kylie Minoguen kappale, joka julkaistiin toisena singlenä albumilta "Kiss Me Once" (2014). Kappaleen kirjoitti ja tuotti Pharrell Williams.


title: Monday Morning

text: Monday Morning (1970 Irlanti – 2. helmikuuta 2000 Siuntio) oli aikanaan Suomen tunnetuin ja menestynein esteratsu. Sillä kilpailivat Tom Gordin ja Christopher Wegelius, joka osallistui Monday Morningilla myös vuoden 1980 Moskovan olympialaisiin, toistaiseksi viimeisenä suomalaisratsukkona olympialaisen estekilpailussa. Kahden Suomen mestaruuden lisäksi Monday Morningilla ratsastettiin muun muassa SM-hopeaa vuosina 1977, 1978, 1984 ja 1987 sekä Finnderbyn ja Turun Maljan voitot.


title: Monday Morning

text: Wegelius osti viisivuotiaan Monday Mornigin Irlannista vuonna 1975 G. W. Sohlberg Oy:n omistajiin kuuluneelle Tuulikki Sohlbergille. Tom Gordin kilpaili hevosella aluksi pelkästään Suomessa, kunnes se alkuvuonna 1980 siirtyi varahevoseksi Moskovan olympialaisiin tähdänneen Wegeliuksen talliin. Hänen ykkösratsunsa Duell oli alkanut kärsiä jalkavaivoista, ja tilalle piti saada uusi hevonen. Saksasta hankittu Dömitz ei osoittautunut Duellin veroiseksi, ja niinpä Wegelius otti ratsukseen Monday Morningin, jolla hän huhtikuussa 1980 osallistui ensimmäiseen kilpailuun Göteborgissa. Wegelius ja Monday Morning kilpailivat vielä menestyksekkäästi Keski-Euroopassa, minkä jälkeen Suomen Olympiakomitea nimesi ratsukon Moskovan kisoihin. Olympialaisissa sijoitukseksi tuli 12.


title: Monday Morning

text: Suomessa Monday Morning asui muun muassa Gumbölen Ratsastajien tallilla Gumbölen kartanossa sekä Siuntiossa, jossa hevonen myös kuoli sairauskohtaukseen helmikuussa 2000.


title: La Galissonnière -luokka (ironclad)

text: La Galissonnière -luokka oli Ranskan laivaston kolmen 1870-luvulla valmistetun puurunkoisen aluksen muodostama panssarikorvettiluokka. Luokan alukset olivat raskaammin aseistettuja ja nopeampia kuin edeltäneen Alma-luokan alukset. Vaikka rakennustyöt alkoivat jo ennen Ranskan-Saksan sodan alkamista, niin kahden viimeisen aluksen rakennustyöt viivästyivät vuosia. Laivasto asensi aluksille odotusaikana käyttöönotetut uudet tykit.


title: Colbert-luokka

text: Colbert-luokka oli Ranskan laivaston kahden 1870-luvulla valmistetun aluksen muodostama panssarifregattiluokka.


title: FS Redoutable (1876)

text: Redoutable oli Ranskan laivaston vuonna 1876 vesillelaskettu ironclad-taistelulaiva.


title: FS Redoutable (1876)

text: Alus tilattiin Lorientin laivastontelakalta ja sen köli laskettiin joulukuussa 1872. Alus laskettiin vesille 18. syyskuuta 1876 ja se otettiin palvelukseen 8. helmikuuta 1879.


title: FS Redoutable (1876)

text: Alus poistettiin alusluettelosta 9. maaliskuuta 1910 ja se myytiin 17. elokuuta 1912. Alus romutettiin Saigonissa vielä samana vuonna.


title: Elias Tuomela

text: Ville Elias Tuomela (s. 3. marraskuuta 1996) on suomalainen jalkapalloilija.


title: Elias Tuomela

text: Tuomela edusti Honkaa kolmessa Veikkausliigan ottelussa kaudella 2014.


title: Good News from Finland

text: Good News from Finland on uutispalvelu, joka uutisoi positiivisista ja kansainvälisesti kiinnostavista yritys-, talous- ja innovaatioaiheista Suomesta sekä yleisesti suomalaisesta osaamisesta.


title: Good News from Finland

text: Uutispalvelun tarkoituksena on nostaa esille kansainvälisesti kiinnostavia aiheita, jotka usein jäävät valtamedialta huomioimatta. Sivustolla julkaistaan uutisia päivittäin suomeksi, englanniksi, venäjäksi ja kiinaksi.


title: Good News from Finland

text: Uutispalvelua julkaisee Finnfacts.


title: Vapaaehtoinen paluu

text: Avustettu vapaaehtoinen paluu ja uudelleenkotouttaminen (lyhyesti ”Vapaaehtoinen paluu”, engl. Assisted Voluntary Return and Reintegration, AVRR) - toimintojen kautta avustetaan siirtolaisia palaamaan kotimaihinsa. Vapaaehtoisen paluun tavoitteena on tarjota siirtolaisille mahdollisuus ihmisläheiseen ja ihmisoikeuksia kunnioittavaan paluuseen ja uudelleenkotoutumiseen. Kohderyhmänä ovat siirtolaiset, jotka eivät voi tai halua jäädä maahan ja jotka tarvitsevat tukea paluu- ja matkajärjestelyissä.


title: Vapaaehtoinen paluu

text:
Yksi kansainvälisesti suurimmista vapaaehtoisen paluun toimijoista on Kansainvälinen siirtolaisuusjärjestö IOM, jolla on erilaisia vapaaehtoisen paluun hankkeita ympäri maailmaa.
Vapaaehtoisen paluun hankkeiden toimeenpano vaatii monien eri toimijoiden yhteistyötä: mukana ovat siirtolaiset, lähtö- että paluumaiden viranomaiset sekä kansalaisyhteiskunta.


title: Vapaaehtoinen paluu

text: Vapaaehtoisen paluun tulee perustua henkilön omaan, tietoiseen ja harkittuun päätökseen lähtömaahan paluusta ilman painostusta. Tämän edistämiseksi IOM:n hankkeisiin kuuluu myös neuvontaa siirtolaisille kaikissa paluuvaiheissa.


title: Vapaaehtoinen paluu

text: IOM:n vapaaehtoisen paluun ja paluutuen ohjelmat eri puolilla maailmaa ovat vuodesta 1979 lähtien avustaneet yli 1,2 miljoonaa ihmistä palaamaan vapaaehtoisesti kotimaihinsa. Vuosina 2000-2010 tämä luku on ollut yli 400 000 palannutta, keskimäärin 25-30 000 vuodessa.


title: Vapaaehtoinen paluu

text:
Kansainvälisen siirtolaisuusjärjestö IOM:n vapaaehtoisen tuetun paluun ja paluutuen hankkeet ovat usein ainoa ratkaisu siirtolaisille, jotka eivät voi tai halua jäädä maahan ja tarvitsevat tukea paluu- ja matkajärjestelyissä. IOM avustaa muun muassa:Vapaaehtoisen paluun ja paluutuen hankkeet ovat Kansainvälisen siirtolaisuusjärjestö IOM:n keskeisimpiä toimintoja, joilla avustetaan vuosittain tuhansia siirtolaisia turvallisessa kotiinpaluussa. Vapaaehtoisen paluun hankkeiden tarkoituksena on myös edistää kansainvälistä keskustelua ja yhteistyötä maahanmuuttohallinnan alalla niin lähtö- kuin paluumaissa.
Paluutuen myöntäminen palaajille heidän kotimaassaan on olennainen osa kestävää paluuta. Paluumaissa IOM tarjoaa yhteistyökumppaneidensa kanssa palaajille sosio-ekonomista tukea omavaraisuuden ja yhteisön kehittämiseksi. Pysyvien tulosten ehtona on kuitenkin palaajien omien yhteisöjen sekä paluumaiden yleinen sosio-ekonominen kehitys.


title: Vapaaehtoinen paluu

text: Vapaaehtoisen tuetun paluun ja paluutuen toimintoihin voi sisältyä:


title: Vapaaehtoinen paluu

text: Kansainvälinen siirtolaisuusjärjestö IOM on saanut peruskirjassaan jäsenvaltioiltaan valtuutuksen turvata järjestelmällistä siirtolaisuutta muun muassa vapaaehtoisen tuetun paluun ja paluutuen avulla. IOM painottaa erityisesti, että vapaaehtoisuus on edellytys kaikissa sen vapaaehtoisen paluun toimissa.


title: Vapaaehtoinen paluu

text:
Toimivaltansa mukaisesti IOM:n tärkeimpiä menettelytapoja vapaaehtoisen paluun kehittämisessä ovat: Suurin osa IOM:n vapaaehtoisen paluun hankkeiden rahoituksesta tulee hankerahoituksien kautta.
Vapaaehtoisen tuetun paluun ja paluutuen hankkeita EU-maissa tukee mm. Euroopan komissio. Mukana kansallisten hankkeiden rahoituksessa on myös kansallisia toimijoita, kuten ministeriöitä, virastoja ja muita rahoittajia.


title: Vapaaehtoinen paluu

text: Kansainvälinen siirtolaisuusjärjestö IOM on Suomessa mukana monissa hankkeissa, jotka käsittelevät vapaaehtoista paluuta, kotoutumista, siirtolaisuutta ja kehitystä sekä ihmiskaupan vastaista työtä. IOM:n Helsingin toimisto on järjestänyt vapaaehtoisia paluita vuodesta 1998 lähtien. Kolmivuotinen hanke vuosina 2010-2012 loi käytäntöjä vapaaehtoisen paluun vakiinnuttamiseksi Suomeen.


title: Vapaaehtoinen paluu

text: Vuonna 2010 IOM aloitti yhteistyössä Suomen Maahanmuuttoviraston kanssa vapaaehtoisen tuetun paluun ja paluutuen kehittämishankkeen (DAVRiF), joka kesti vuoden 2012 loppuun asti. Tavoitteena oli vakiinnuttaa vapaaehtoista paluuta koskevaa neuvontaa, tiedotusta ja paluuverkostoa Suomessa. Ennen vuotta 2010 mahdollisuus hakeutua vapaaehtoiseen paluuseen Suomessa oli saanut vain vähän huomiota, ja siirtolaisten vapaaehtoista paluuta koskevat käytännöt vaihtelivat suuresti riippuen hakijan tilanteesta, hakemuksen jättämisen ajankohdasta ja hakijan asumispaikkakunnasta. Vapaaehtoisen paluun DAVRiF-hankkeeseen hakeutui vuosien 2010-2012 aikana yli 1000 henkilöä, joista 858 palasi kotimaahansa IOM:n avustamana.


title: Vapaaehtoinen paluu

text:
Vuonna 2013 IOM Helsinki aloitti Vapaaehtoisen paluun ja paluutuen Suomesta (VAPPS) -hankkeen Euroopan Paluurahaston ja Maahanmuuttoviraston tukemana. Tavoitteena on luoda toimivat puitteet vapaaehtoiselle paluulle Suomessa. Hanke tarjoaa yksilöllistä neuvontaa ja kiinnittää entistä enemmän huomiota paluun jälkeiseen aikaan, tukitoimiin ja mahdollisuuksien parantamiseen paluutuen avulla.
Palaajille myönnettävä rahallinen paluutuki on yleensä 200-1500 euroa. Yhä useammalle voidaan myöntää tuki hyödykkeenä (kuten koulutustuen tai yrityksen perustamiseen tarvittavien tarvikkeiden ja työkalujen muodossa).
Vuodesta 2013 lähtien IOM on voinut tarjota vapaaehtoisesti kotimaihinsa palaaville myös paluutukea, jonka tarkoituksena on edistää palaajien uudelleenkotoutumista kotimaassa. Rahallisen paluutuen summa on yleensä 200-1500 euroa. Yhä useammalle voidaan myöntää paluutuki hyödykkeinä kuten koulutustuen tai yrityksen perustamiseen tarvittavien tarvikkeiden ja työkalujen muodossa. Haavoittuviin ryhmiin kuuluvia palaajia (mm. lapset, vanhukset, sairaat, yksinhuoltajaperheet, ihmiskaupan uhrit sekä muut erityisryhmät) voidaan tukea mm. yksilöllisten uudelleenkotoutumissuunnitelmien ja korotetun paluutuen avulla.
Vapaaehtoisen paluun hankkeen tukemana Suomesta voivat palata muut kuin EU-kansalaiset


title: Vapaaehtoinen paluu

text: Vapaaehtoisen paluun ja paluutuen Suomesta (VAPPS) -hanke loppui 30.6.2015. Heinäkuussa 2015 astuivat voimaan lakimuutokset, joiden perusteella vastaanottokeskukset tai Maahanmuuttovirasto voivat myöntää tietyille kohderyhmille vapaaehtoisen paluun tukea.


title: Reza Heidari

text: Reza Heidari (s. 18. huhtikuuta 1996 Tampere) on suomalainen jalkapalloilija. Hän on pelipaikaltaan keskikenttäpelaaja. Heidarilla on iranilaiset sukujuuret.


title: Reza Heidari

text: Heidari edusti Vaasan Palloseuraa vuosina 2007–2011. Vuosina 2012–2014 hän pelasi Hongassa.


title: Reza Heidari

text: Heidari teki ensiesiintymisensä 18-vuotiaana Veikkausliigassa 27. elokuuta 2014 tultuaan vaihdosta kentälle. Ottelu oli hänen kauden ainoansa pääsarjatasolla. Kaudeksi 2015 Heidari siirtyi PK-35 Vantaaseen, ja pelasi kesällä 2015 lainalla Nurmijärven Jalkapalloseurassa. Kaudella 2016 Heidari palasi pääsarjatasolle PK-35 Vantaan noustua Veikkausliigaan. Hän pelasi kauden aikana 18 liigaottelua. Kaudella 2017 Heidari sai sopimuksen Veikkausliigaseura PS Kemin kanssa. Heidari ei kuitenkaan saanut vakiinnutettua paikkaansa PS Kemin kokoonpanossa, joten hän siirtyi elokuussa 2017 Ykkösessä pelanneen IF Gnistanin riveihin. Heidari kirjoitti kaudeksi 2018 sopimuksen Hifkin kanssa.


title: Reza Heidari

text: Kaikkiaan Reza Heidari on pelannut 22 Veikkausliigaottelussa Hongan, PK-35 Vantaan ja PS Kemin riveissä.


title: Albinot Bekaj

text: Albinot Bekaj (s. 27. helmikuuta 1993) on suomalainen jalkapalloilija. Hän on pelipaikaltaan hyökkääjä.


title: Courbet-luokka (ironclad)

text: Courbet-luokka oli Ranskan laivaston kahden vuoden 1872 laivasto-ohjelmaan kuuluneen aluksen muodostama ironclad-taistelulaivaluokka.


title: Martin Madarnas

text: Martin Fernández Madarnas (s. 6. marraskuuta 1989 Rivadavia, Espanja) on espanjalainen jalkapalloilija, joka edusti kaudella 2014 Veikkausliigassa pelannutta FC Honkaa. Hän on pelipaikaltaan puolustaja.


title: Damián Martínez

text: Damián Emiliano Martínez (s. 2. syyskuuta 1992 Mar Del Plata) on argentiinalainen jalkapallomaalivahti. Hän edusti kaudella 2014–2015 Englannin mestaruussarjan Rotherham Unitedia, jossa hän oli lainassa Englannin Valioliigan Arsenalista. Martínez on 194 senttimetriä pitkä ja painaa 89 kiloa. Kaudella 2016–2017 "Emi" palasi Arsenaliin pelaten kolmantena maalivahtina.


title: Damián Martínez

text: Martínez teki ensiesiintymisensä pääsarjatasolla 22. marraskuuta 2014 Englannin Valioliigan ottelussa Arsenal–Manchester United, joka päättyi 1–2.


title: Tašelhit

text: Tašelhit on Marokon lounaisosassa puhuttu berberikieli. Sitä puhuu vuoden 2004 väestönlaskennan mukaan äidinkielenään 3,89 miljoonaa ihmistä, mikä tekee siitä yhden puhutuimmista berberikielistä. Kielestä käytetään myös arabiankielistä nimitystä "šilha", joka kuitenkin tarkoittaa myös Marokossa puhuttuja berberikieliä yleisesti.


title: Tašelhit

text: Tašelhitin virallinen kirjoitusjärjestelmä on tifinagh-aakkosto. Sitä voidaan kirjoittaa myös arabialaisilla ja latinalaisilla kirjaimilla.


title: Douglas (jalkapalloilija)

text: Douglas Pereira dos Santos eli Douglas (s. 6. elokuuta 1990 Monte Alegre de Goiás) on brasilialainen jalkapalloilija, pelipaikaltaan oikea laitapuolustaja. Hän edustaa Espanjan Primera Divisiónissa pelaavaa Barcelonaa.


title: Douglas (jalkapalloilija)

text: São Paulossa pelatessaan Douglas voitti Copa Sudamericanan vuonna 2012.


title: Courbet

text: Courbet voi tarkoittaa seuraavia asioita:


title: Angoravuohi

text: Angoravuohi on pitkä- ja pehmeäkarvainen vuohi, jonka villaa nimitetään mohairiksi. Se on saanut nimensä Turkin pääkaupungin, Ankaran mukaan, joka historiallisesti tunnetaan nimellä Angora.


title: Amiral Baudin -luokka

text: Amiral Baudin -luokka oli Ranskan laivaston kahden aluksen muodostama ironclad-taistelulaivaluokka.


title: Harlan Coben

text: Harlan Coben (s. 4. tammikuuta 1962) on yhdysvaltalainen kirjailija, joka kirjoittaa jännitysromaaneja.


title: Harlan Coben

text: Cobenin teoksista on filmatisoitu "Ei sanaakaan" (Tell no one, 2001), josta tehty samanniminen elokuva sai ensi-iltansa vuonna 2006.


title: Luettelo vallankaappauksista ja vallankaappausyrityksistä

text: Tämä on kronologinen luettelo vallankaappauksista. Luettelossa on myös epäonnistuneita vallankaappausyrityksiä.


title: Teenage Mutant Ninja Turtles: The Score

text: Teenage Mutant Ninja Turtles: The Score on vuoden 2014 "Teenage Mutant Ninja Turtles" elokuva-albumi, jonka on säveltänyt Brian Tyler. Sen julkaisi Atlantic Records.


title: Mandingon kieli

text: Mandingo on Guineassa, Senegalissa ja Malissa puhuttava mandelainen kieli, jota puhuu äidinkielenään noin 6,5 miljoonaa ihmistä. "Ethnologue" luokittelee mandingon makrokieleksi, jonka alle kuuluvat itämaninka, länsimaninka, kitanmaninka, konyankanmaninka, mandinka ja sankaranmaninka.


title: Marceau-luokka

text: Marceau-luokka oli Ranskan laivaston kolmen aluksen muodostama ironclad-taistelulaivaluokka.


title: Djulan kieli

text: Djula on Norsunluurannikolla asuvien djulien puhuma nigeriläis-kongolainen kieli. Sitä puhuu äidinkielenään noin 2,5 miljoonaa ihmistä, minkä lisäksi noin seitsemän miljoonaa osaa sitä vieraana kielenä. Djulan puhujat ymmärtävät vaivatta bambaraa ja joitakin mandinkan murteita.


title: Djula

text: Djula voi viitata seuraaviin asioihin:


title: Kungliga Myntkabinettet

text: Kungliga Myntkabinettet – Sveriges Ekonomiska Museum ("Kuninkaallinen kolikkokabinetti – Ruotsin talousmuseo") on Tukholmassa toimiva museo, joka esittelee historiallisia rahoja ja taloushistoriaa. Se on osa Ruotsin valtion historiallisia museoita, ja sinne on koottu Ruotsin valtion raha- ja mitalikokoelmat. Kokoelmiin kuuluu paljon harvinaisia varhaiskeskiaikaisia arabialaisia, saksalaisia ja anglosaksisia kolikoita. Museorakennus sijaitsee vanhassakaupungissa Slottsbackenin etelälaidalla.


title: Kungliga Myntkabinettet

text: Kolikkokabinetilla on pitkä historia. Ruotsin kruunu aloitti historiallisten rahojen keräämisen jo Vaasa-ajalla. Kuningatar Kristiina tosin vei suuren osan varhaisesta rahakokoelmasta mukanaan lähtiessään Ruotsista vuonna 1654. Kaarle XI onnistui 1690-luvulla ostamaan osan Kristiinan viemistä harvinaisista kolikoista takaisin ja määräsi asiantuntijat järjestämään kokoelmaa. Kruunun rahakokoelmat olivat ensin Ruotsin valtiokonttorin hallussa, mutta vuonna 1727 ne liitettiin Antikviteettiarkiston löytökokoelmiin. Nimi Kungliga Myntkabinettet otettiin käyttöön pian sen jälkeen.


title: Kungliga Myntkabinettet

text: Kokoelmat kasvoivat 1700-luvulla huomattavasti suurten yksityisten rahakokoelmien ostojen myötä. Niihin kuuluivat muun muassa kuningatar Ulriika Eleonooran 1734 ostama Magnus Bromellin rahakokoelma sekä kuningatar Loviisa Ulriikan 1746 ostama ja 1763 kolikkokabinetille siirtynyt Carl Gustaf Tessinin raha- ja mitalikokoelma. Tunnetuin kokoelmien hoitajista ja järjestäjistä oli Bror Emil Hildebrand, joka työskenteli kolikkokabinetin palveluksessa 1832–1879. Ruotsin keskuspankin eli Sveriges Riksbankin laaja kolikkokokoelma yhdistettiin virallisesti Kuninkaalliseen kolikkokabinettiin vuonna 2007.


title: Kungliga Myntkabinettet

text: Myntkabinettet toimi vuosina 1769–1845 Tukholman kuninkaanlinnassa, 1845–1865 niin sanotussa Ridderstolpin talossa Skeppsbronilla, 1865–1938 Ruotsin kansallismuseon tiloissa ja sen jälkeen yhdessä Valtion historiallisen museon kanssa Östermalmilla, kunnes se muutti nykyiseen rakennukseensa vanhaankaupunkiin vuonna 1996. Kyseinen talo, joka on tunnettu myös Banérin palatsina, on rakennettu vuonna 1676, joskin sitä on muutettu 1805 ja 1907–1909. Se oli alkujaan yksityinen palatsi, 1800-luvulla suutarien ammattikunnan omistuksessa, ja vuonna 1906 se siirtyi Tukholman kaupungin omistukseen. Rakennuksessa toimi 1950-luvulle asti Tukholman ylikuvernöörin virasto, sitten jonkin aikaa musiikkimuseo ja vuosina 1961–1990 valtion työnantajalaitos.


title: FS Flandre (1864)

text: Flandre oli Ranskan laivaston vuonna 1864 vesillelaskettu Provence-luokan ironclad.


title: FS Flandre (1864)

text: Alus tilattiin Cherbourgin laivastontelakalta ja sen köli laskettiin 21. tammikuuta 1861. Alus laskettiin vesille 12. kesäkuuta 1864 ja se otettiin palvelukseen toukokuussa 1865.


title: FS Flandre (1864)

text: Saksan–Ranskan sodassa alus oli Ranskan Itämeren laivastossa.


title: FS Flandre (1864)

text: Alus poistettiin Cherbourgissa alusluettelosta 12. marraskuuta 1886 ja se romutettiin vuonna 1887.


title: FS Gauloise (1865)

text: Gauloise oli Ranskan laivaston vuonna 1865 vesillelaskettu Provence-luokan panssarifregatti.


title: FS Gauloise (1865)

text: Alus tilattiin Brestin laivastontelakalta ja sen köli laskettiin 21. tammikuuta 1861. Alus laskettiin vesille 26. huhtikuuta 1865 ja se otettiin palvelukseen 12. huhtikuuta 1867.


title: FS Gauloise (1865)

text: Saksan–Ranskan sodassa alus oli Ranskan Itämeren laivastossa amiraali Dieudonnén lippulaivana.


title: FS Gauloise (1865)

text: Alus poistettiin Cherbourgissa alusluettelosta 23. lokakuuta 1883 lahonneena ja se romutettiin vuosina 1884-1886.


title: Komorin kieli

text: Komori on bantukieli, jota puhutaan Komoreilla ja Mayottella Intian valtameren länsiosassa. Kieli voidaan jakaa neljään läheiseen sukukieleen, joita puhutaan saariston eri osissa. Puhutuin variantti on Iso-Komorilla puhuttu ngazidjankomori, jota puhuu vuoden 2004 väestönlaskennan mukaan äidinkielenään noin 312 000 ihmistä. Anjouanin saarella puhuttua ndzwaninkomoria puhuu 275 000 ihmistä, ja Mayottella puhutulla maorenkomorilla on 97 000 puhujaa. Neljäs komorin variantti on Mohelin saarella puhuttu mwalinkomori, jonka puhujamäärä vuoden 2000 väestönlaskennassa oli 28 000.


title: Komori

text: Komori voi tarkoittaa seuraavia asioita:


title: Samed Yeşil

text: Samed Yeşil (s. 25. toukokuuta 1994 Düsseldorf, Saksa) on saksalainen jalkapalloilija, pelipaikaltaan hyökkääjä. Hän edustaa saksalaisseura Uerdingeniä. Kotimaansa lisäksi hän on pelannut Sveitsissä ja Kreikassa sekä kuulunut englantilaisseura Liverpoolin organisaatioon. Yeşil on 180 senttimetriä pitkä ja painaa 72 kilogrammaa.


title: Birdman (elokuva)

text: Birdman or (The Unexpected Virtue of Ignorance) on vuonna 2014 ensi-iltansa saanut Alejandro González Iñárritun ohjaama, osin käsikirjoittama ja tuottama satiirinen musta komediaelokuva. Se kertoo entisestä Hollywood-tähdestä, joka toivoo pääsevänsä taas parrasvaloihin esiintymällä Broadway-näytelmässä, jonka hän myös ohjaa ja käsikirjoittaa. Näytelmän ensi-illan lähestyessä hän kohtaa monia vaikeuksia ja esteitä. Lisäksi hän kuulee hänet kuuluisaksi tehneen Birdman-hahmon äänen päässään.


title: Birdman (elokuva)

text: "Birdman" on ohjaaja-käsikirjoittaja Alejandro González Iñárritun seitsemäs kokopitkä elokuva. Hänen aikaisemmat elokuvansa olivat kaikki olleet draamoja, mikä sai hänet tekemään komedian. González Iñárritu, Nicolás Giacobone, Alexander Dinelaris Jr. ja Armando Bó Jr. työstivät elokuvan käsikirjoitusta kahden vuoden ajan. González Iñárritu halusi, että elokuva näyttäisi siltä kuin se olisi kuvattu yhdellä otolla. Tästä syystä näyttelijät kävivät läpi huolelliset ja vaikeat harjoitukset ennen elokuvan kuvaamista. Elokuva kuvattiin New Yorkissa keväällä 2013 ja se sai ensi-iltansa Venetsian elokuvajuhlilla 27. elokuuta 2014. Suomessa elokuvan ensi-ilta oli 16. tammikuuta 2015.


title: Birdman (elokuva)

text: Elokuva sai erittäin hyviä arvosteluja kriitikoilta, jotka kehuivat erityisesti näyttelijöiden suorituksia ja Emmanuel Lubezkin elokuvausta. Sitä pidettiin yhtenä ilmestymisvuotensa parhaimmista elokuvista ja se sai monia palkintoja ja ehdokkuuksia. Se palkittiin muun muassa parhaan miespääosan ja parhaan käsikirjoituksen Golden Globella, parhaan näyttelijäkokoonpanon SAG-palkinnolla ja parhaan kuvauksen Baftalla. Elokuva sai yhdeksän Oscar-ehdokkuutta, joista se voitti neljä parhaasta elokuvasta, ohjauksesta, alkuperäisestä käsikirjoituksesta ja kuvauksesta.


title: Birdman (elokuva)

text: Riggan Thomson (Michael Keaton) on entinen Hollywood-tähti, joka tuli tunnetuksi esittämällä supersankari Birdmania tuottoisassa elokuvasarjassa vuosikymmeniä aiemmin. Riggan toivoo pääsevänsä takaisin suosioon Raymond Carverin novellista tehdyn Broadway-näytelmän avulla, jonka Riggan ohjaa, käsikirjoittaa ja jossa hän esittää pääosaa. Hänen paras ystävänsä Jake (Zach Galifianakis) tuottaa näytelmän, jossa muita pääosia esittävät Rigganin tyttöystävä Laura (Andrea Riseborough) ja ensi kertaa Broadway-näytelmässä esiintyvä Lesley (Naomi Watts).


title: Birdman (elokuva)

text: Kun yksi näyttelijöistä, Ralph, loukkaantuu näytelmän harjoituksissa, Riggan palkkaa hänen tilalleen loisteliaan metodinäyttelijän Miken (Edward Norton). Mike kuitenkin pilaa näytelmän yleisöharjoitukset olemalla juovuksissa ja yrittäen raiskata Lesleyn kesken näytöksen. Sen lisäksi hän vetää lehdistön huomion pois Rigganilta. Riggan on valmis luovuttamaan, mutta Jake kannustaa häntä jatkamaan. Riggan yllättää huumeriippuvuudesta toipuvan tyttärensä Samin (Emma Stone) polttamassa kannabista. Sam väittää, että kukaan ei välitä Rigganista ja että hänen näytelmänsä on yhtä tyhjän kanssa.


title: Birdman (elokuva)

text: Viimeisen yleisöharjoituksen aikana Riggan lukitsee itsensä vahingossa ulos teatterista, ja joutuu kulkemaan Times Squaren läpi alushoususillaan. Rigganista tulee internetsensaatio, kun tämä nolo kohtaus päätyy kuvattavaksi. Myöhemmin hän törmää "New York Timesin" kriitikkoon Tabitha Dickinsoniin (Lindsay Duncan), joka kertoo vihaavansa Hollywood-kuuluisuuksia, jotka esittävät olevansa näyttelijöitä, ja kertoo aikovansa tuhota Rigganin näytelmän antamalla sille surkeimman arvostelun koskaan. Riggan juo itsensä humalaan ja sammuu kadulle. Seuraavana päivänä hän hallusinoi keskustelevansa Birdmanin kanssa, joka yrittää saada hänet vakuuttuneeksi uudesta Birdman-elokuvasta, ja näkee itsensä lentämässä New Yorkin läpi teatterille.


title: Birdman (elokuva)

text: Näytelmän ensi-illassa Riggan käyttää oikeaa asetta kohtauksessa, jossa hänen hahmonsa ampuu itsensä, ja ampuu nenänsä irti. Hän saa raikuvat aplodit yleisöltä. Jake tulee tapaamaan Riggania sairaalaan ja kertoo Tabithan antaneen hänelle loistavan arvostelun. Sam tuo hänelle kukkia ja lähtee hakemaan vaasia. Riggan avaa ikkunan ja astuu sen ulkopuolelle. Kun Sam tulee takaisin, Riggan on poissa. Sam katsoo ulos avoimesta ikkunasta ensin kadulle ja sitten ylös taivaalle hymyillen.


title: Birdman (elokuva)

text: Elokuva on saanut erittäin hyvän vastaanoton kriitikoilta. Rotten Tomatoes -sivuston mukaan 254 arvostelun perusteella kriitikoiden arvosteluista 93 prosenttia oli myönteisiä. Arvosteluja keräävän Metacritic-sivuston mukaan 49 arvostelun perusteella laskettuna kriitikoiden arvosteluista 88 prosenttia oli myönteisiä.


title: Birdman (elokuva)

text: "Variety"-lehden Peter Debruge kehui Michael Keatonin roolisuoritusta ja kutsui sitä vuosisadan paluuksi.


title: Serer

text: Serer on nigeriläis-kongolainen kieli, jota puhutaan Senegalissa Sine- ja Saloum-jokia ympäröivissä laaksoissa. Sereriä puhuu äidinkielenään 1 161 900 ihmistä.


title: Serer

text: Senegalin perustuslaissa serer on määritelty yhdeksi maan kansalliskielistä yhdessä jola-fonyin, maninken, fulanin, soninken ja wolofin kanssa.


title: Leuckart-reaktio

text: Leuckart-reaktio tai Leuckart–Wallach-reaktio on pelkistäviin aminointeihin kuuluva orgaaninen reaktio, jossa käytetään aminoryhmän lähteenä ja pelkistimenä ammoniumformiaattia, alkyyliammoniumformiaatteja tai formamidia. Nämä reagoivat aldehydin tai ketonin kanssa muodostaen tuotteena amiinin. Reaktion raportoi ensimmäisen kerran vuonna 1885 saksalainen Rudolf Leuckart ja reaktio on nimetty hänen mukaansa.


title: Leuckart-reaktio

text: Leuckart-reaktiossa elektrofiilisenä karbonyyliyhdisteenä toimii joko aldehydi tai ketoni. Aminoryhmän lähteenä toimii ammoniumioni tai alkyyliammoniumioni ja pelkistimenä formiaatti-ioni. Aldehydi tai ketoni voi olla joko alifaattinen, sykloalifaattinen tai aromaattinen. Leuckart-reaktio vaatii yleensä tapahtuakseen korkean lämpötilan tyypillisesti noin 165–190 °C. Tätä voidaan alentaa käyttämällä katalyyttejä esimerkiksi rodiumin komplekseja.


title: Leuckart-reaktio

text: Leuckart-reaktiossa muodostuu välivaiheina hydroksiamiini ja tästä eliminoituu vettä, jolloin muodostuu iminiumioni. Formiaatti-ioni pelkistää iminiumionin amiiniksi ja samalla sivutuotteena muodostuu hiilidioksidia. Leuckart-reaktio soveltuu parhaiten primääristen ja sekundääristen amiinien valmistukseen, sillä yritettäessä valmistaa reaktiolla primäärisiä amiineja, muodostuu sivutuotteina usein myös enemmän alkyloituja johdannaisia.


title: Djerma

text: Djerma on songhaikieli, jota puhutaan Nigerin lounaisosassa ja pienessä osassa Nigeriaa, Burkina Fasoa ja Malia. Sitä puhuu äidinkielenään 2,4 miljoonaa ihmistä.


title: Cookie Clicker

text: Cookie Clicker on pelikehittäjä Julien ”Orteil” Thiennotin kehittämä selainpeli, joka julkaistiin 10. elokuuta 2013.


title: Cookie Clicker

text:
Pelissä ideana on kerätä mahdollisimman monta keksiä klikkaamalla ruudun vasemmalla puolella olevaa suurta keksiä mahdollisimman monta kertaa. Keksien määrän kasvaessa pelaaja voi ostaa erilaisia esineitä (ja niihin päivityksiä), joiden avulla voi saada ylimääräisiä keksejä. Oman pelitilanteen voi tallentaa, jolloin sitä voi pelata myös muilla selaimilla. Pelissä ei ole päämäärää, keksejä voi saada periaatteessa loputtomiin saakka.
Cookie Clicker on myös redBitGamesin peli.


title: Visa vid vindens ängar

text: Visa vid Vindens Ängar on valkovenäläis-norjalaisen Alexander Rybakin kolmas studioalbumi, joka on julkaistu vuonna 2011. Albumi on kokonaan ruotsinkielinen.


title: Libyan toinen sisällissota

text: Libyan toinen sisällissota on käynnissä oleva sisällissota Libyassa. Maa oli hyvin levoton Gaddafin kaataneen kansannousun ja ensimmäisen sisällissodan jälkeen. Tämä johtui muun muassa Gaddafia tukeneiden tyytymättömyydestä ja islamistien halusta perustaa maahan islamilainen hallinto. Väkivaltaisuudet laajenivat sisällissodaksi toukokuussa 2014. Sodassa ovat vastakkain Libyan hallitus, islamistien hallitsema Yleinen kansankongressi sekä useita omia etujaan ajavia islamistijärjestöjä. Maailmanlaajuisen kalifaatin julistanut Isis on näiden joukossa.


title: Libyan toinen sisällissota

text: Libyaa hallitsi pitkään vallan kaapannut eversti Muammar Gaddafi, joka loi maahan eräänlaisen arabisosialistisen hallinnon. Se kukisti vastarinnan kovin ottein. Gaddafin diktatuuri tuli tiensä päähän, kun maassa puhkesi Tunisian ja Egyptin kansannousujen kaltainen arabikevään kansannousu. Se muuttui pian aseelliseksi kapinaksi. Huonosti aseistetut kapinalliset jäivät alussa alakynteen. Länsimaiden ilmaiskut muuttivat sodan ensin tasapeliksi ja sitten mahdollistivat kapinallisten voiton. Kapinalliset tappoivat Gaddafin. Kun aiempi keskushallitus oli romahtanut, maa jäi paikallisten aseistautuneiden klikkien käsiin.


title: Libyan toinen sisällissota

text: 7. heinäkuuta 2012 järjestettiin vaalit, joissa valittiin Yleinen kansankongressi (, ), joka korvasi Siirtymäajan kansallisen neuvoston. Yleinen kansankongressi äänesti puhemiehekseen Mohamed al-Magariefin. Hän erosi 2012 ja seuraajaksi nousi Nouri Abusahmen. Parlamentti valitsi pääministeriksi Al-Magariefin aikaisemman vastaehdokkaan Ali Zeidanin, jonka hallitus vannoi virkavalansa marraskuussa 2012. Kansankongressin tehtävä oli laatia maalle uusi perustuslaki 18 kuukauden kuluessa. Se ei kuitenkaan onnistunut määräajassa.


title: Libyan toinen sisällissota

text: GNC:tä hallitsevat Muslimiveljeskunta ja Uskollisuus marttyyreille -lista saivat puhdistettua vastustajansa kongressin johdosta lustraatiolailla, joka koski entisiä Gaddafin ajan korkeissa asemissa olleita, ja saivat kesäkuussa 2013 kongressin johtoon oman miehensä Nouri Abusahmainin. Abusahmain muodosti GNC:n aseelliseksi siiveksi LROR-militian () joka aseistettiin valtion varoilla. Se kaappasi maan pääministeri Ali Zeidanin lokakuussa 2013 yrittäen pelotella häntä eroamaan. GNC tuki myös Egyptiä, jota hallitsi Muslimiveljeskunnasta valittu presidentti Mohammed Mursi, 1,6 miljardilla Yhdysvaltain dollarilla.


title: Libyan toinen sisällissota

text: Helmikuussa 2014 TV-kanavat näyttivät kenraali Khalifa Haftarin julistuksen, jossa esitti suunnitelmansa maan pelastamiseksi ja kehotti kapinaan GNC:tä vastaan. 16. toukokuuta Haftarin kokoamat joukot aloittivat hyökkäyksen islamisteja vastaan Bengasissa. Seuraavana päivänä Zintanin joukot hyökkäsivät maan parlamenttiin Tripolissa. Haftaria tukivat pääministeri Ali Zeidan ja osa parlamentista. Hafter vaati parlamenttia luovuttaman vallan väliaikaiselle hallinnolle, joka laatisi Libyalle uuden perustuslain. Kaappaajat ilmoittivat lisäksi torjuvansa Ahmed Maiteeqin nimityksen Libyan uudeksi pääministeriksi.


title: Libyan toinen sisällissota

text:
25. kesäkuuta 2014 maassa järjestettiin uudet vaalit, ja kansankongressi siirsi 4. elokuuta tehtävänsä näin valitulle parlamentille (Majlis al-Nuwaab, "edustajainhuone"), joka kokoontui Bengasissa. Kansankongressi oli suurimmaksi osaksi islamistien hallitsema ja uusi parlamentti liberaalien, joten otaksuttiin islamistien pyrkivän osoittamaan valtansa muin keinoin. Bengasi, josta Libyan vallankumous alkoi, oli vahvaa islamistien tukialuetta, jossa piti valtaa Ansar al-Sharia -ryhmittymä. Vanhassa pääkaupungissa Tripolissa käytiin tuolloin kovia taisteluja kaupungin lentokentästä, jota pitivät hallussaan liberaalien tukemat Zintanin kaupungin joukot, ja sitä yrittivät valloittaa islamistit Misratan joukkojen tuella.
Vaalit hävinneet GNC:n jäsenet jatkoivat sen toimintaa. Myös uuteen parlamenttiin valitut islamistisen blokin edustajat istuivat mieluummin GNC:ssä, mikä pienensi parlamentin kokoa ja arvovaltaa.


title: Libyan toinen sisällissota

text: Islamistit aloittivat hyökkäyksen (Operaatio Fajr Libya, Libyan Aamunkoitto) 13. heinäkuuta 2014 ja valtasivat Tripolin lentokentän 23. elokuuta. Parlamentti julisti tuolloin Fajr Libyan, Ansar al-Sharian ja Bengasin vallankumouksellisten šuraneuvoston terroristijärjestöiksi. Elokuussa 2014 GNC nimitti pääministerikseen Omar al-Hasin.


title: Libyan toinen sisällissota

text:
Syyskuussa 2014 Libyan parlamentti toimi maan itäosassa Tobrukissa kreikkalaiselta yhtiöltä vuokratulla autolautalla nimeltä "Elyros". Parlamentin toimintaan osallistui 115 jäsentä 200:sta valitusta. Tripoli oli islamistisen Libyan aamunkoitto -ryhmittymän hallussa kuten myös suuri osa Bengasia etulinjan alkaessa Tobrukin lentokentältä. Qatar ja Sudan tukivat islamisteja ja Arabiemiraatit ja Egypti hallitusta.
Marraskuussa 2014 Tripolissa vielä toimiva Libyan korkein oikeus tuomitsi maan parlamentin perustuslain vastaiseksi. Parlamentti kieltäytyi hyväksymästä päätöstä, joka palauttaisi vallan kansankongressille.


title: Libyan toinen sisällissota

text: Joulukuussa 2014 Isis-järjestö otti haltuunsa sadantuhannen asukkaan Darnan kaupungin. Helmikuussa 2015 ryhmä otti haltuunsa pienen Nofaliyan kaupungin ja pian kohteita Sirtissa. Helmikuussa 2015 järjestö julkaisi videon, jossa 21 Egyptin koptikristittyä mestataan rannalle luultavasti Sirtessa.


title: Similansaaret

text: Similansaaret on Thaimaassa Andamaanienmerellä sijaitseva saariryhmä. Alue on ollut kansallispuisto vuodesta 1982. Saarten kallioperä on graniittia ja rannoilla on valkoista hiekkaa. Saarten rannikot ovat suosittuja sukelluspaikkoja. Alue oli myös Jacques Cousteaun suosiossa. Kansallispuiston alueella on suojelualue, jolla suojellaan merikilpikonnia. Alueella on koralliriuttoja, joissa elää korallieläinten lisäksi meriviuhkoja ja merivuokkoja. Näiden ympärillä liikkuu perhokaloja ja keisarikaloja. Alueelle pääsee veneellä Phuketista, Khao Lakista tai Thap Lamusta.


title: Luettelo kouluratsastuksen Suomen-mestareista

text: Tämä on luettelo kouluratsastuksen Suomen mestareista.


title: Niahin luolat

text: Niahin luolat on Malesiassa, Niahin kansallispuistossa sijaitseva kalkkikiviluolasto. Lähellä sijaitsevia kaupunkeja ovat Miri ja Bintulu. Luolissa on asunut muinoin luolaihmisiä. Yhtä luolista on käytetty hautapaikkana. Luolissa on lepakoita ja pääskyjä. Pääskysen pesiä kerätään ja niistä tehdään pääskysenpesäkeittoa. Tunnetuin luolista on 75 metriä korkea.Sen katossa on tippukivimuodostumia ja sen pohjalla on viherleviä ja myrkyllisiä eläimiä, kuten skorpioneja.


title: Bruno Rezende

text: Bruno Mossa de Rezende (s. 2. heinäkuuta 1986 Rio de Janeiro) on brasilialainen lentopalloilija, olympiavoittaja ja kaksinkertainen olympiahopeamitalisti. Hän edustaa Italian A1-liigassa pelaavaa AS Volley Lubea, johon hän siirtyi vuonna 2018 Pallavolo Modenasta. Hän on Brasilian lentopallomaajoukkueen kapteeni.


title: Bruno Rezende

text: Bruno Rezende on voittanut kerran lentopallon maailmanmestaruuden, vuonna 2010. Vuonna 2014 hän oli mukana saavuttamassa MM-hopeaa. Lisäksi hänellä on useita maailmanliigan ja maanosansa mestaruuksia. Olympiakultaa hän voitti Brasilian kotikisoissa Riossa 2016 kahden olympiahopean jatkoksi.


title: Bruno Rezende

text: Rezende on 190 senttimetriä pitkä ja painaa 76 kilogrammaa.


title: Bruno Rezende

text: Rezenden isä Bernardo Rezende eli tutummin Bernardinho on menestynyt lentopalloilija (muun muassa olympiahopeamitalisti) ja toimi Brasilian maajoukkueen valmentajana vuosina 2001–2016 johdattaen joukkueen kahteen olympiakultaan ja kolmeen maailmanmestaruuteen.


title: Bernardo Rezende

text: Bernardo Rocha de Rezende, tunnetaan myös taiteilijanimellä Bernardinho; (s. 25. elokuuta 1959 Rio de Janeiro) on brasilialainen lentopallovalmentaja ja entinen lentopalloilija. Rezende toimi vuodet 2001–2016 Brasilian miesten lentopallomaajoukkueen päävalmentajana ja hänen kaudellaan joukkue voitti muun muassa kaksi olympiakultaa ja kaksi -hopeaa sekä kolme maailmanmestaruutta ja yhden MM-hopean, mikä tekee hänestä kaikkien aikojen menestyksekkäimmän lentopallovalmentajan. Hän on toiminut myös riodejaneirolaisen naisten joukkueen päävalmentajana sekä Brasilian naisten lentopallomaajoukkueen päävalmentajana.


title: Bernardo Rezende

text: Omalla, vuodesta 1979 vuoteen 1986 kestäneellä peliurallaan Rezende voitti olympiahopeaa vuoden 1984 Los Angelesin kisoista. Rezenden poika Bruno Rezende on nykyisin Brasilian lentopallomaajoukkueen kapteeni sekä olympiavoittaja ja kaksinkertainen olympiahopeamitalisti.


Yleisurheilun Euroopan-mestaruuskilpailut 2018 olivat 24:nnet yleisurheilun Euroopan-mestaruuskilpailut. Ne järjestettiin 6.–12. elokuuta 2018 Berliinissä, Saksassa. Kilpailupaikkana toimi Berliinin olympiastadion. Vuoden 2018 kisat olivat kolmannet Saksassa järjestetyt yleisurheilun EM-kisat, edelliset kilpailut olivat Münchenissä 2002 ja Stuttgartissa 1986.


title: Yleisurheilun Euroopan-mestaruuskilpailut 2018

text: Isäntämaa


title: Terrible-luokka (ironclad)

text: Terrible-luokka oli Ranskan laivaston neljän vuosina 1877-1888 valmistetun aluksen muodostama ironclad-taistelulaivaluokka.


title: Aristide Bancé

text: Aristide Bancé (s. 19. syyskuuta 1984 Abidjan, Norsunluurannikko) on burkinafasolainen jalkapallohyökkääjä, joka edustaa Veikkausliigassa pelaavaa Helsingin Jalkapalloklubia. Hän on pelannut aikaisemmin muun muassa Bundesliigassa 1. FSV Mainzissa sekä FC Augsburgissa.


title: Aristide Bancé

text: Bancé on pelannut 33 maaottelua Burkina Fason maajoukkueessa. Maaottelumaaleja on syntynyt kahdeksan.


title: Suomen pöllöjen sulkasadon, iän ja sukupuolen määritysopas

text: Suomen pöllöjen sulkasadon iän ja sukupuolen määritysopas on Heimo Mikkolan ja Jouni Lamminmäen laatima pöllöjen määritysopas. Tekstit ovat suomeksi ja englanniksi.


text: Teoksessa esitellään kaikki Euroopassa ja Suomessa tavatut pöllölajit, joita on kolmetoista. Kirja on ensisijaisesti laadittu rengastajien ja tutkijoiden käyttöön, mutta siitä on hyötyä tavallisillekin lintujen harrastajillekin.


text: Suomessa pöllöharrastus on vilkkaampaa kuin muualla, ja alalta väitelleitä on ennätysmäisen paljon väkilukuun suhteutettuna. Pöllöjen sukupuolen määrittely on ollut vaikeaa, ja iän määrittäminen on mahdollisesti ollut vielä vaikeampaa. Ongelmaa on saatu avatuksi sulkasatotutkimuksella, ja on kyetty luomaan uudet ohjeet vanhentuneiden tilalle. Edellinen alan teos, Hannu Pietiäinen ym. "Pöllöjen iän määrittäminen", ilmestyi 1988, ja sen jälkeen uutta tietoa on karttunut.


text: Teos on samalla Suomenselän Lintutieteellisen yhdistyksen 50-vuotisjuhlakirja.


text: William Velmala kirjoittaa Linnut-lehden arviossaan, että monet tiedot esitetään nyt ensi kerran suomeksi. Hän olisi toivonut eri kielisten tekstien eroavan toisistaan pohjaväriltään. Kuvitusta hän kritisoi, sillä juuri Suomesta pitäisi löytyä riittävästi valokuvia kirjan tarpeisiin. Viisi lajia on täysin valokuvattomia, eikä piirroskuvitus kata kaikkea. Hän kuitenkin kiittää sekä sitä että se on kattavin suomenkielinen pöllönmääritysopas ja myös että tekstissä on alan tutkijoille hyviä aiheita.


title: Eden (kappale)

text: ”Eden” on Jenni Vartiaisen kappale hänen "Terra"-albumista 3. lokakuuta 2014 julkaistulta uudelta versiolta. Singlenä ”Eden” julkaistiin 29. elokuuta 2014. Kappaleen ovat säveltäneet ja sanoittaneet Vartiainen yhdessä tuottaja Jukka Immosen kanssa. Kappaleen säveltäminen aloitettiin toukokuussa 2014 ja sen työstämistä jatkettiin kesän ajan.


title: Beverly McDonald

text: Beverly McDonald (s. 15. helmikuuta 1970 Saint Mary, Jamaika) on jamaikalainen uransa jo päättänyt pikajuoksija ja olympiavoittaja. Hän voitti olympiakultaa pikaviestistä vuoden 2004 kesäolympialaisista Ateenasta. McDonaldilla on myös yksi olympiahopea viestistä ja henkilökohtainen olympiapronssi vuoden 2000 kesäolympialaisten 200 metriltä. MM-kisoissa McDonald on saavuttanut yhden kultamitalin, niin ikään viestistä, kolme hopeamitalia ja kaksi pronssimitalia. McDonaldin veli Michael on myös pikajuoksija ja olympiamitalisti.


title: Abel Sandelin

text: Abel Sanfrid Sandelin (1. tammikuuta 1907 – 26. helmikuuta 1974) oli suomalainen diplomiarkkitehti, joka toimi Turun kaupunginarkkitehtina.


title: Abel Sandelin

text: Sandelinin vanhemmat olivat Oulun teollisuuskoulun rehtori Karl Sanfrid Sandelin (1866–1962) ja Anna Maria Josefina Hultgren (1865–1958). Hän oli naimisissa Mildred Bluebell Hämäläisen kanssa.


title: Yuzuru Hanyū

text: Yuzuru Hanyū (; s. 7. joulukuuta 1994 Sendai) on japanilainen taitoluistelija ja kaksinkertainen olympiavoittaja. Hän voitti yksinluistelun olympiakultaa vuoden 2014 talviolympialaisissa Sotšissa pisteillä 280,09 sekä vuoden 2018 talviolympialaisissa Pyeongchangissa pisteillä 317,85. Hanyūn tulos lyhytohjelmassa (Canada Skate Autumn Classic 2017) oli 112,72, joka on uusi maailmanennätys ja myös ensimmäinen kerta, kun lyhytohjelmassa ylitetään sadankymmenen pisteen raja. Hanyūlla on myös MM-kultaa vuoden 2014 ja 2017 MM-kisojen yksinluistelusta, hopeaa vuosien 2015 ja 2016 ja MM-pronssia samasta lajista vuonna 2012. Hän on kaksinkertainen Japanin mestari ja nelinkertainen Grand Prix Finaalin voittaja ja ensimmäinen miesluistelija joka on voittanut ne peräkkäisinä kausina 2013-14, 2014-15, 2015-16 ja 2016-17. Hanyū on 171 senttimetriä pitkä ja hänen valmentajiaan ovat Brian Orser ja Tracy Wilson.


title: Trouble with My Baby

text: Trouble with My Baby on brittiläisen laulaja-lauluntekijä Paloma Faithin kappale. Se julkaistiin hänen kolmannen, A Perfect Contradiction-studioalbumin kolmantena singlenä 11. elokuuta 2014. Kappaleeseen liittyvä virallinen musiikkivideo julkaistiin keskiyöllä 30. kesäkuuta 2014, saavuttaen 16 tunnissa 17 000 katsojaa.


title: Hot Mess (kappale)

text: Hot Mess on yhdysvaltalaisen pop-punkyhtye Cobra Starshipin kappale. Se julkaistiin hänen kolmannen, Hot Mess-studioalbumin toisena singlenä 26. lokakuuta 2009. Tähän mennessä kappale on julkaistu vain Yhdysvalloissa ja Uudessa-Seelannissa. Kappaleen musiikkivideo julkaistiin Yhdysvalloissa MTV-kanavalla 9. marraskuuta 2009.


title: Steven Sotloff

text: Steven Sotloff oli yhdysvaltalainen toimittaja. Sotloff siepattiin Aleppon kaupungissa Syyriassa vuonna 2013. Irakin ja Levantin islamilainen valtio julkaisi videon Sotloffin teloituksesta 2. syyskuuta 2014. Sotloff toimi freelance-toimittajana muun muassa Time ja Foreign Policy -lehdissä. Hän opiskeli journalismia Keski-Floridan yliopistossa. Sotloffin surmanneen "Jihadi-John"in on tunnistettu Kuwaitista 6-vuotiaana perheineen Englantiin muuttaneeksi 26-vuotiaaksi Lontoolaiseksi Mohammed Emwaziksi.


title: Aarne Honka

text: Aarne Uno Johannes Honka (vuoteen 1906 Bremer, 1. huhtikuuta 1889 Kuusisto – 7. syyskuuta 1975 Turku) oli kokoomuslainen poliitikko, joka teki myös pitkän uran opettajana. Honka toimi kokoomuksen kansanedustajana vuosina 1933–1945 ja 1948–1951 sekä puoluesihteerinä vuosina 1942–1946.


title: Aarne Honka

text: Aarne Hongan isä oli agronomi Uno Bremer (vuodesta 1906 Honka), joka oli toiminut talonpoikaissäädyn valtiopäiväedustajana vuosina 1891, 1894, 1899 ja 1900. Äiti Aina (o.s. Hagan) oli kansakoulunopettaja, joka teki työuransa Turun suomalaisessa yhteiskoulussa. Hongan nuorempi veli oli oikeuskansleri Olavi Honka.


title: Aarne Honka

text: Honka pääsi ylioppilaaksi vuonna 1907. Hän jatkoi opintojaan Helsingin yliopistossa lukien saksan kieltä ja suorittaen arvosanat myös ranskan kielessä, latinassa, estetiikassa, kasvatusopissa sekä nykykansain kirjallisuudessa. Honka valmistui filosofian kandidaatiksi vuonna 1912 ja hänet promovoitiin maisteriksi vuonna 1914. Kasvatusopin tutkinnon hän sai valmiiksi vuonna 1915.


title: Aarne Honka

text: Opintojen jälkeen Honka aloitti työt Kotkan suomalaisen yhteiskoulun saksan, ranskan ja englannin kielen opettajana. Hän toimi myös Kotkan kauppaopiston englannin kielen ja kauppakirjeenvaihdon opettajana 1919–1920 ja 1921–1924. Hongalle tarjoutui vuonna 1925 tilaisuus palata kotikaupunkiinsa Turkuun. Hän toimi Turun suomalaisen lyseon saksan ja ranskan kielen vanhempana lehtorina vuosina 1925–1928, Turun kauppaopiston saksan ja englannin kielen opettajana 1928–1936 ja Turun toisen suomalaisen lyseon (myöh. Puolalan yhteislyseo) saksan ja ranskan kielen vanhempana lehtorina vuosina 1930–1959. Puolalan yhteislyseon rehtorina Honka toimi 1956–1959. Urallaan Honka ehti toimia myös Turun yliopiston ja Turun kauppakorkeakoulun saksan kielen opettajana.


title: Aarne Honka

text: Honka oli innokas kuorolaulaja, ja kuului turkulaiseen Mieskuoro Laulun Ystäviin vuodesta 1924 alkaen, toimien kahteen otteeseen myös kuoroyhdistyksen puheenjohtajana. Hän toimi myös Sulasolin Mieskuoroliiton puheenjohtajana.


title: KSR2 (geeni)

text: KSR2 on nisäkkäiden geeni, joka ohjaa KSR2-proteiinin tuotantoa. Mutaatio geenissä aiheuttaa ylipainoisuutta, koska se vähentää ERK reseptorin signalisointia muihin reseptoreihin ja se aiheuttaa glukoosin ja rasvahappojen hapettumisen vähenemisen.


title: KSR2 (geeni)

text:
KSR2 mutaatio vähentää glukoosin ja rasvahappojen hapettumista, mutta nopeuttaa kasvuntekijän EGF prosessia mikä lisää solujen kasvua.
KSR2 mutaatio myös säätelee miten elimistö käyttää energiaa ja se aiheuttaa myös insuliiniresistenssiä mikä aiheuttaa yleensä2:nen tyypin diabetesta. Mutta se voi myös aiheuttaa vain lihavuutta ja KSR2 mutaation vaikutteihin yleensä voivat myös vaikuttaa sen ns. "tytärgeenit" mitä ovat MRAP2 ja FTO geenit.


title: Mikko Sundberg

text: Mikko Sundberg (s. 20. marraskuuta 1975 Mikkeli) on entinen suomalainen jalkapalloilija. Hän oli pelipaikaltaan vasen laitapuolustaja.


title: Mikko Sundberg

text: Sundberg on Mikkelin Kissojen kasvatti. Hän siirtyi kaudeksi 1997 naapuriseura Mikkelin Palloilijoihin. Kun MP ja Miki yhdistivät edustusjoukkueensa FC Mikkeliksi, jatkoi hän uuden seuran avainpelaajana sen kolmen kauden olemassaolon aikana Ykkösessä. Vuonna 2002 Sundberg liittyi Veikkausliigaan nousseen FC Hämeenlinnan riveihin. Hän oli vakionimi hämeenlinnalaisjoukkueen kokoonpanossa sen historian ensimmäisinä kolmena liigakautena. Kauden 2004 päätteeksi FC Hämeenlinna putosi liigasta ja Sundberg palasi kotikaupunkinsa MP:hen, jossa pelasi uransa loppuun asti. Hän pelasi yhteensä 67 pääsarjaottelua, joissa teki yhden maalin.


title: Monfalcone

text: Monfalcone on kaupunki Italiassa, Gorizian maakunnassa. Kaupungissa on vajaat 30 000 asukasta. Se sijaitsee Triestenlahden rannalla.


title: Monfalcone

text: Monfalcone oli vuoteen 1915 osa Itävallan keisarikuntaa, kunnes Italia kaappasi sen itselleen. Caporetton taistelun jälkeen vuonna 1917 kaupunki palasi Itävallalle, mutta Italia sai sen takaisin vuonna 1918.


title: Trenta

text: Trenta on laakso Julisilla Alpeilla Sloveniassa. Trenta on Sočajoen alkulähde. Laaksossa sijaitsevat Sočan, Lepenan ja Trentan haja-asutusalueet. Vršič niminen sola yhdistää laakson Ylä-Karniolaan idässä. Sočajoki virtaa pääasiassa laaksosta luoteeseen ja sitten kohti Bovecin kaupunkia.


title: Erebia styx

text: Erebia styx on päiväperhosiin kuuluva perhonen. "Erebia styx" lajia esiintyy Alppien itäosissa Saksassa, Itävallassa, Italiassa, Sloveniassa ja Sveitsissä. Lajia esiintyy 600–1200 metrin korkeudessa. Kanta on elinvoimainen, mutta vähenemässä.


title: Charles Martel -luokka

text: Charles Martel -luokka oli Ranskan laivaston kahden aluksen muodostama ironclad-taistelulaivaluokka, jonka alusten kölit laskettiin 1881-1885 ja valmistus peruutettiin 1886 töiden ollessa alkuvaiheessa. Alusten piti olla hieman suurempia kuin Marceau-luokan alusten, mutta niissä olisi ollut vain osittainen panssarivyö. 1800-luvun ironclad aluksissa ainoastaan Courbet-luokassa ja taistelulaiva Massénassa oli osittainen panssarivyö.


title: Charles Martel -luokka

text: "Charles Martelin" valmistus todennäköisesti aloitettiin 1883 Toulonin laivastontelakalla. "Brennus" tilattiin 25. marraskuuta 1881 ja sen nimi vahvistettiin 7. joulukuuta 1882. Aluksen köli laskettiin joulukuussa 1882 Lorientin laivastontelakalla.


title: Charles Martel -luokka

text: Tammikuussa 1886 Jeune École -koulukunnan merkittävimmän jäsenen amiraali Hyacinthe-Laurent-Theóphile Aube nimitys meriministeriksi muuttiRanskan laivastopolitiikan ja sen seurauksena työt aluksilla keskeytettiin vielä samana vuonna. Uuden politiikan mukaisesti taistelulaivojen merkitys pieneni ja taistelutoimet keskitettäisiin kaupanhäirintään risteilijöin ja kevein torpedovenein. Taistelulaivojen valmistukseen käytetyt varat siirrettiin uusiin aluksiin.


title: Charles Martel -luokka

text: Uusi vuonna 1889 aloitettu taistelulaiva "Brennus" valmistettiin täysin uusien suunnitelman mukaan, vaikka siinä käytettiin mahdollisuuksien mukaan Charles Martel -luokan alukseen varattuja materiaaleja.


title: Kamux

text: Kamux Oyj (vuoteen 2016 KMX Holding Oy ) on vuonna 2000 perustettu käytettyjen autojen kauppaan erikoistunut yritys. Kamux toimii Suomessa, Ruotsissa ja Saksassa. Vuonna 2016 konsernin liikevaihto oli noin 405 miljoonaa euroa ja yhtiön palveluksessa oli keskimäärin 343 työntekijää. Kamux Oyj:n hallituksen puheenjohtajana toimii Matti Virtanen.


title: Kamux

text: Kamuxilla on vuoden 2017 huhtikuussa Suomessa 37 toimipistettä: Helsinki Konala, Helsinki Malmi, Hyvinkää, Hämeenlinna, Joensuu, Jyväskylä, Jämsä, Kokkola, Kotka, Kouvola, Kuopio, Lahti, Lahti Hyötyautot, Lappeenranta, Lohja, Mäntsälä, Mikkeli, Oulu Oulunlahti, Oulu Rusko, Pori, Porvoo, Raahe, Raisio, Rauma, Rovaniemi, Salo, Seinäjoki, Tampere Hatanpää, Tampere Lielahti, Turku, Tuusula, Vaasa, Vantaa Airport, Vantaa Airport Hyötyautot, Vantaa Petikko, Varkaus, Ylivieska. Kamux-konsernin pääpaikka on Hämeenlinnassa.


title: Kamux

text: Kamuxilla on Ruotsissa 9 toimipistettä: Norrköping, Borås, Borlänge, Gävle, Jönköping, Örebro, Stockholm Järfälla, Uppsala ja Växjö. Kamuxin Ruotsin hallinnollinen keskus sijaitsee Tukholman Järfällassa.


title: Kamux

text: Kamux avasi ensimmäisen Saksan-toimipisteensä Elmshorniin joulukuussa 2015. Kamuxin toinen Saksan myymälä avattiin joulukuussa 2016 Hampurin Nedderfeldin alueelle autokaupan keskittymään. Myymälään mahtuu jopa 450 autoa ja se toimii Kamuxin Saksan hallinnollisena keskuksena.


title: Kamux

text: Toukokuussa 2016 listautumisannin yhteydessä tuli ilmi, että yhtiö oli maksanut joillekin autoläheteilleen korvauksia bensana joissain toimipaikoissa. Bensapalkoista oli jäänyt verot ja työnantajamaksut maksamatta. Kamuxin entinen työntekijä informoi käytännöstä yhtiön hallitusta, joka päätti keskeyttää listautumisen. Kamux oli itse asiasta yhteydessä verottajaan.


title: Kamux

text: Kamux listautui Helsingin pörssin päälistalle 16. toukokuuta 2017.


title: Kamux

text: Kamux-konserni valittiin Suomen pääomasijoitusyhdistys ry:n järjestämän Vuoden kasvunrakentaja -kilpailun voittajaksi vuonna 2016.


title: Kamux

text: Kamux palkittiin tunnustuksella Suomen Paras Myyntiorganisaatio 2016 -kilpailussa. Tunnustus tuli erinomaisesta myyntihengestä seitsemättä kertaa järjestetyssä Suomen Paras Myyntiorganisaatio -kilpailussa.


title: Jola-fonyi

text: Jola-fonyi on Senegalissa ja Gambiassa puhuttu nigeriläis-kongolainen kieli. Se kuuluu yhdessä muun muassa jola-kasan ja jola-felupen kanssa jola-kielten ryhmään ja on tämän ryhmän selvästi puhutuin kieli. Jola-fonyin puhujia on Senegalissa 340 000 ja Gambiassa 67 000.


title: Jola-fonyi

text: Senegalin perustuslaissa jola-fonyi on määritelty yhdeksi maan kansalliskielistä yhdessä maninken, fulanin, sererin, soninken ja wolofin kanssa.


title: Stephen Crane

text: Stephen Crane (s. 1. marraskuuta 1871 - k. 5. kesäkuuta 1900) oli yhdysvaltalainen kirjailija. Lyhyen elämänsä aikana hän loi monipuolisen kirjallisen tuotannon, johon kuuluu romaaneja, runoja, novelleja ja lehtikirjoituksia.


title: Stephen Crane

text: Cranen kaunokirjalliset teokset edustivat realismia ja varhaista yhdysvaltalaista naturalismia sekä impressionismia. Häntä pidetään nykyisin yhtenä sukupolvensa innovatiivisimmista kirjailijoista. Lisäksi Stephen Crane voidaan sanoa olevan yksi harvoista vakavasti otettavista villiä länttä kuvanneista kirjailijoista. Cranen teksteissä yhdistyvät realistinen kuvaus, korkeakieliset ilmaisut, tavallinen puhekieli ja liioittelevat kielikuvat.


title: Stephen Crane

text: Cranen tuotantoa on käytetty joko suoraan tai epäsuorasti usean lännenelokuvan pohjana. Novelli "Morsian saapuu kaupunkiin" ('The Bride comes to Yellow Sky', 1898) on suoraan vaikuttanut Fred Zinnemannin elokuvaan Sheriffi. Yhdysvaltain ja Meksikon väliselle rajaseudulle sijoittuvat tarinat, kuten "Takaa-ajo" ('Horses - One Dash!', 1896), muistuttavat Sergio Leonen ohjaamien westernien kerrontatyyliä. Punainen kunniamerkki -kirjaan pohjautuva elokuva Kunnian kentällä valmistui vuonna 1951 ja lisäksi 20th Century Fox teki vuonna 1974 kirjasta televisioelokuvan. Myös vuoden 2008 tšekkiläis-slovakialainen elokuva Tobruk pohjautuu Punaisen kunniamerkkiin.


title: William McFarlan

text: William McFarlan (s. 26. kesäkuuta 1976) on yhdysvaltalainen aktiiviuransa lopettanut koripalloilija. Hän voitti SM-Koriksen korikuninkuuden kaudella 2002–2003.


title: William McFarlan

text: McFarlan pelasi yliopistouransa jälkeen Yhdysvaltain ammattilaissarjoissa ja Irlannissa, kunnes saapui Suomeen ja Pyrbasketiin syksyllä 2002. 19. helmikuuta 2003 McFarlan teki BC Jyväskylää vastaan Suomen pääsarjan piste-ennätyksensä, 44 pistettä. McFarlan voitti kauden lopuksi SM-Koriksen korikuninkuuden 25,3 pisteen keskiarvolla, sijoittui levypallo- ja torjuntatilastoissa toiseksi sekä oli sarjan tehoindeksillä mitattuna paras pelaaja. Kahden pisteen heitot McFarlanilla onnistuivat kauden aikana 62,4-prosenttisesti. Kauden 2003–2004 McFarlan aloitti Puolassa. Joulukuussa 2003 hän siirtyi Korihaihin. Hänen johdollaan Korihait paransivat peliään, ja McFarlan nimettiin SM-Koriksen kuukauden pelaajaksi tammikuussa 2004. McFarlan pelasi Korihaissa 22 ottelua 24,5 pisteen ja 14,3 levypallon keskiarvoilla. Myöhemmin McFarlan pelasi pääosin Argentiinassa.


title: William McFarlan

text: McFarlan tuli tunnetuksi myös katukoripalloilijana: hän pelasi yhdysvaltalaisissa kaupungeissa muun muassa NBA-pelaajia vastaan.


title: Soninke

text: Soninke on nigeriläis-kongolainen kieli, jota puhutaan Länsi-Afrikassa. Sitä puhuu äidinkielenään noin kaksi miljoonaa ihmistä ja sillä on kansalliskielen asema Malissa, Senegalissa ja Mauritaniassa. Soninke kuuluu mandelaisten kielten lounaishaaraan ja on läheistä sukua muun muassa boson ja bobon kielille.


title: Acrania (yhtye)

text: Acrania on brittiläinen deathcore-yhtye, joka perustettiin Lontoossa vuonna 2012. Yhtyeen kappaleiden sanoitukset ovat pitkälti poliittisia, ja se luonnehtiikin musiikkiaan "politicoreksi".


title: Acrania (yhtye)

text: Kesäkuussa 2013 yhtye solmi usean äänitteen käsittävän levytyssopimuksen Unique Leader Recordsin kanssa.


title: Totalitarian Dystopia

text: Totalitarian Dystopia on englantilaisen deathcore-yhtye Acranian esikoisalbumi. Sen julkaisi Unique Leader Records elokuussa 2014.


title: Aatto

text: Aatto on juhla- tai merkkipäivää edeltävä päivä, varsinkin sen ilta.


title: Aatto

text: Esimerkiksi vappua edeltää vapunaatto, juhannuspäivää juhannusaatto, joulupäivää jouluaatto ja uudenvuodenpäivää uudenvuodenaatto.


title: Aatto

text:
Monien vuotuisten juhlien vietto alkaa jo aattona, ja monissa tapauksissa juhlan perinteet keskittyvät enemmänkin aattoiltaan kuin sitä seuraavaan varsinaiseen juhlapäivään. Tätä ilmentävät myös
sananlaskut: "Aatto juhlaa jalompi" sekä "aatosta juhla korkehin." Almanakkoihin aattopäiviä ei kuitenkaan yleensä merkitä.


title: Aatto

text:
Nykyisin muun muassa Suomessa joulu- ja juhannusaatto ovat useimmilla työpaikoilla vakiintuneen
käytännön ja monilla aloilla myös työehtosopimusten mukaan vapaapäiviä, vaikka ne eivät olekaan almanakkaan merkittyjä pyhäpäiviä (paitsi jouluaatto sunnuntaiksi sattuessaan). Valtion virastojen osalta asiasta on säädetty asetuksella. Varhaisempi käytäntö 1960-luvulle saakka oli, että pyhäpäivien aattoina työpäivä oli tavallista lyhempi, usein neli- tai viisituntinen mutta viisipäiväiseen työviikkoon siirryttäessä joulu- ja juhannusaatto muutettiin vapaapäiviksi, kun taas muiden pyhäpäivien aattoina työpäivä pidennettiin normaalin pituiseksi. Joulu- ja juhannusaatto rinnastetaan pyhäpäiviin myös esimerkiksi säädettyjen määräaikojen laskemisesta. Vähittäiskaupat oli ennen lain mukaan suljettava aattopäivinä tavallista aikaisemmin, viimeksi vuosina 2009–2015 voimassa olleen lain mukaan joulu- ja juhannusaattona kello 12:een, uudenvuoden- ja vapunaattona klo 18.


title: Iikka Mäki

text: Iikka Tapio Evert Mäki (s. 8. helmikuuta 1994 Helsinki) on suomalainen koripalloilija.


title: Iikka Mäki

text: Malmin Super-Koriksen kasvatti Mäki pelasi B-poikien SM-sarjaa Tapiolan Hongassa kaksi kautta vuosina 2008–2010 saavuttaen hopeaa keväällä 2009. Pelattuaan kansainvälisiä otteluita hän kiinnitti espanjalaisseura Bàsquet Manresan huomion, ja syksyllä 2009 Mäki siirtyi Manresan nuorisoakatemiaan. Aikuisten sarjoissa Mäki pelasi kaudesta 2012–2013 lähtien Espanjan neljänneksi korkeimmalla sarjatasolla Liga EBA:ssa CE Sant Nicolaun joukkueessa. Keväällä 2014 joukkue nousi kolmanneksi korkeimmalle sarjatasolle, LEB Plataan. Mäki pelasi kyseisen kauden 10,4 pisteen ottelukohtaisella keskiarvolla onnistuan kolmen pisteen heitoissaan 42,1- ja vapaaheitoissaan 83,7-prosenttisesti.


title: Iikka Mäki

text: Mäki kuului Manresan kokoonpanoon ottelussa Valencia BC:tä vastaan 20. tammikuuta 2014, minkä myötä hänestä tuli historian viides ACB-sarjan ottelukokoonpanoon päässyt suomalaispelaaja.


title: Iikka Mäki

text: Mäki on pelannut myös Suomen nuorisomaajoukkueissa.


title: Bloodtruth

text: Bloodtruth on italialainen brutaalin death metalin yhtye, joka perustettiin vuonna 2009 Fleshgod Apocalypsen jäsenien sivuprojektina. Yhtye hajosi perustamisvuotenaan, mutta se jatkoi toimintaansa uudistuneella kokoonpanolla vuonna 2011.